Marko Mena Ta O\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Haitian Creole Hebrew Hiligaynon Hungarian Igbo Iloko Indonesian Isoko Italian Japanese Kazakh Korean Lingala Lithuanian Macedonian Malagasy Myanmar Norwegian Ossetian Polish Portuguese Rarotongan Romanian Russian Samoan Sepedi Serbian Sesotho (Lesotho) Setswana Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tiv Tsonga Turkish Ukrainian Urdu Vietnamese Xhosa Zulu\nMARKO ŋlɔ Biblia gbalẽ ene siwo me Yesu ƒe agbemeŋutinya le la dometɔ ɖeka. Eyae nye kpuitɔ kekeake kple esi xexlẽ le bɔbɔe wu. Ame kae nye Marko? Èsusu be enya Yesua?— * Na míakpɔ dodokpɔ sesẽ siwo me Marko to, eye míakpɔ nu si na Marko yi edzi kpɔtɔ nye Kristotɔ ɖa.\nWoyɔ Marko ƒe ŋkɔ zi gbãtɔ le Biblia me esime Fia Herodes Agripa na wolé Petro de gaxɔ me. Le zã aɖe me la, mawudɔla aɖe va ɖe Petro le gaxɔa me, eye Petro dzo yi ɖe Marko dada, Maria, si nɔ Yerusalem la ƒe me enumake. Ƒe ewo le Yesu ƒe ku, le ƒe 33 M.Ŋ. ƒe Ŋutitotoŋkekenyuia megbee woɖe Petro le gaxɔ me.—Dɔwɔwɔwo 12:1-5, 11-17.\nÈnya nu si tae Petro yi Maria ƒe me ɖoa?— Anɔ eme be enya Maria ƒe ƒomea me tɔwo, eye enya be Yesu ƒe nusrɔ̃lawo ƒoa ƒu ɖe eƒe aƒe me. Marko nɔvi Barnaba zu Yesu ƒe nusrɔ̃la xoxoxo, ne mede ɖeke o la, tso keke ƒe 33 M.Ŋ. ƒe Pentekoste Ŋkekenyuia dzi ke. Woƒo nu tso ale si wònyo dɔme na nusrɔ̃la yeyewo ɣemaɣi la ŋuti le Biblia me. Eya ta anɔ eme be Yesu nya Maria kple via Marko kpakple tasiyɔvia Barnaba.—Dɔwɔwɔwo 4:36, 37; Kolosetɔwo 4:10.\nMarko ŋlɔ ɖe eƒe Nya Nyui Gbalẽa me be le zã si me wolé Yesu la, ɖekakpui aɖe si do aklalawu “ɖeɖe ko” la nɔ eteƒe. Marko ŋlɔe bena, esi futɔwo lé Yesu la, ɖekakpuia si. Ame kae nèsusu be ɖekakpui ma anya nye?— Ɛ̃, anya nɔ eme be Marko ŋutɔ ye! Eya ta esi Yesu kple eƒe apostoloawo do go zã ma me la, anɔ eme be Marko tsɔ awu aɖe do kpatakpata hekplɔ wo ɖo.—Marko 14:51, 52.\nLe nyateƒe me la, Marko de ha kple Mawu subɔla geɖewo eye wòkpɔ nudzɔdzɔ wɔnuku geɖe siwo ku ɖe Mawu ƒe tameɖoɖowo ŋu hã teƒe. Anɔ eme hã be enɔ eteƒe esime wokɔ gbɔgbɔ kɔkɔea ɖe nusrɔ̃lawo dzi le ƒe 33 M.Ŋ. ƒe Pentekoste dzi, eye ede ha kplikplikpli kple Mawu ƒe subɔla wɔnuteƒewo abe Petro ene. Ezɔ kple nɔvia Barnaba, si do go Saul hekpe ɖe eŋu to eɖeɖefia Petro me, esime Yesu ɖe eɖokui fia Saul le ŋutega me anɔ abe ƒe etɔ̃ lɔƒo ene megbe, hã. Le ƒe aɖewo megbe la, wodɔ Barnaba ɖe Tarso be wòaɖado go Saul le afi ma.—Dɔwɔwɔwo 9:1-15, 27; 11:22-26; 12:25; Galatiatɔwo 1:18, 19.\nLe ƒe 47 M.Ŋ. me la, wotia Barnaba kple Saul be woawɔ dutanyanyuigbɔgblɔ dɔ. Wokplɔ Marko ɖe asi, gake emegbe Marko va trɔ le wo yome gbugbɔ yi Yerusalem, evɔ womegblɔ susu si tae wòtrɔ le wo yome o. Saul, ame si wova yɔa eƒe Roma ŋkɔ Paulo na la do dziku ɖe eŋu. Eye meŋe aɖaba ƒu nu si Marko wɔ, si wòbu ŋkubiãnyae, la dzi o.—Dɔwɔwɔwo 13:1-3, 9, 13.\nEsi Paulo kple Barnaba trɔ gbɔ tso dutanyanyuigbɔgblɔ mɔzɔzɔa me la, woka ale si gbegbe wokpɔ dzidzedzee la ta na nusrɔ̃lawo. (Dɔwɔwɔwo 14:24-28) Le ɣleti aɖewo megbe la, woa kple eve la woɖoe be yewoagbugbɔ aɖasrã nusrɔ̃la yeyeawo akpɔ le afi siwo yewogblɔ nya nyuia le tsã. Barnaba di be yewoakplɔ Marko ɖe asi, gake ènya nu si Paulo ya susua?— Eya ‘mebui be esɔ o,’ elabena le woƒe mɔzɔzɔ gbãtɔa me la, Marko va gblẽ wo ɖi hetrɔ va aƒe. Nu si dzɔ kplɔe ɖo la anya na Marko nalé blanui godoo!\nPaulo kple Barnaba do dziku vevie, eye esi “woʋli nya kpli wo nɔewo dzikutɔe” megbe la, woklã mɔ tso wo nɔewo gbɔ. Barnaba kplɔ Marko ɖe asi yi ɖaɖe gbeƒã le Kipro, eye Paulo ya tia Sila woyi ɖasrã nusrɔ̃la yeyeawo kpɔ, abe ale si woa kple Barnaba woɖoe le gɔmedzedzea me ene. Anya te ɖe Marko dzi vevie be yeƒe nuwɔnae he masɔmasɔ de Paulo kple Barnaba dome loo!—Dɔwɔwɔwo 15:36-41.\nMíenya nu si tae Marko trɔ le wo yome do ŋgɔ o. Ðewohĩ susu nyui aɖewo anya nɔ esi. Aleke kee wòɖale o, edze ƒãa be Barnaba ka ɖe edzi be magawɔ nenema ake o. Eye etɔ dzɔ be eka ɖe eyama dzi nenema. Elabena Marko meva trɔ le eyome o. Emegbe Marko kple Petro woɖawɔ dutanyanyuigbɔgblɔ dɔ le keke Babilon ke. Petro ɖo eƒe gbedonamewo ɖe nusrɔ̃lawo tso keke afi ma ke hegblɔ kpee be: “Nenema kee nye vinye Marko hã.”—1 Petro 5:13.\nAle si Petro kple Marko wowɔ dɔ kplikplikpli la wɔ nuku ŋutɔ! Esia gadzena nyuie ne míele Marko ƒe Nya Nyui Gbalẽa xlẽm. Marko ŋlɔ nudzɔdzɔ siwo teƒe Petro ŋutɔ kpɔ la ɖe eƒe nuŋlɔɖia me. Abe kpɔɖeŋu ene la, dzro ahom si tu le Galilea Ƒua dzi la ŋuti nudzɔdzɔa me le Nya Nyui Gbalẽ vovovoawo me kpɔ. Marko ya yɔ afi si tututu Yesu mlɔ anyi ɖo kple nu si tututu dzi wòmlɔ le tɔdziʋua me. Edze ƒãa be Petro si nye tɔƒodela koe ate ŋu ade dzesi nu siawo agblɔ nɛ. Ðe manyo be mía ŋutɔwo míaxlẽ ŋutinya sia si dze le Mateo 8:24; Marko 4:37, 38; kple Luka 8:23 la atsɔ asɔ kple wo nɔewo oa?\nEmegbe esi Paulo nɔ gaxɔ me le Roma la, ekafu Marko le ale si wòkpe ɖe eŋu nuteƒewɔwɔtɔe ta. (Kolosetɔwo 4:10, 11) Eye esi wogava de Paulo ga me le teƒe ma ke la, eŋlɔ agbalẽ na Timoteo hebia tso esi be wòakplɔ Marko vae, heɖe eme be: “Enye kpeɖeŋutɔ nyui aɖe nam le subɔsubɔ gome.” (2 Timoteo 4:11) Vavãe, subɔsubɔ mɔnukpɔkpɔ nyuiwo va su Marko si le esi mena ta o ta!\n^ mm. 3 Ne èle nyati sia xlẽ na ɖevi aɖe la, fli kpui sia tɔgbiwo aɖo ŋku edzi na wò be ele be nàtɔ vie ahaɖe mɔ na ɖevia be wòagblɔ eƒe susu.\n○ Afi kae Marko nɔ, eye nu ka tae nàte ŋu agblɔ be anya nya Yesu?\n○ Ame kawo koŋue kpe ɖe Marko ŋu?\n○ Nudzɔdzɔ kae ate ŋu ana Marko nana ta hafi?\n○ Alekee míewɔ nya be apostolo Paulo gava kpɔ ŋudzedze ɖe Marko ŋu?\nAme kae ɖekakpui sia anya nye? Nu kae le dzɔdzɔm ɖe edzi, eye nu ka tae?\nYayra kawoe Marko kpɔ le esi mena ta o ta?\nƉoe Ɖe Amewo Ɖoe Ɖe Amewo Marko Mena Ta O\nw08 2/1 axa 24-26


2 Mose 22 - Holy Bible [Ewe Bible 1913] - (2Mo 22)\nNe wole fiafitɔa ɖe le fi dzi, eye wo ƒoe woku la, ekema hlɔ̃a ɖeke mele me o.\nNe amea ɖe kplɔ lãwo yi eƒe boƒo alo weingble me, eye wòɖe asi le wo nu woɖagblẽ ame bubu ƒe agble la ekema wòatsɔ eƒe agblemenuwo aɖo nusi wogblẽ la teƒe; ke nenye agble blibo la wogblẽ la, ekema wòatsɔ eƒe boƒonu nyuitɔ alo weingblemenu nyuitɔ aɖo eteƒe.\nNe dzo dze gbe, eye wòlé ho, siwo le liƒo dzi, hefiã ava alo bli, siwo le bo dzi, alo agble blibo la katã la, ekema amesi tɔ dzo gbea ta, naɖo eteƒe.\nNe amea ɖe dzra ga alo nuwo ɖo de nɔvia gbɔ, eye wofii le amea ƒe me, ne wokpɔ fiafitɔa la, ekema wòaɖo eteƒe zi eve.\nNe nyi, tedzi, alé, avɔ alo nua de bu, eye wosusui ɖe amea ɖe ŋu la, ekema ameawo kple eve nava Mawu ƒe ŋku me, eye amesi Mawu abu fɔe la, eya naɖo eteƒe na nɔvia zi eve.\nNe amea ɖe tsɔ tedzi, nyi, alẽ alo lãa ɖe na nɔvia, be woakpɔ edzi, eve wòku, alo nane wɔe, alo woda adzoe, eye ame bubua ɖeke mekpɔ teƒe o la,\nekema woata Yehowa na nɔvia be, menye eya ŋutɔe ɖo asi nɔvia ƒe nu la dzi o, eye lã la tɔ naxɔ nya la nɛ, ekema fea ɖeke mele eme o.\nNenye ɖe wofii le egbɔ la, ekema woaɖo eteƒe na lã la tɔ.\nNenye lãa ɖee vuvui la ekema wòatsɔ kukua ava fia abe ɖase ene, eye fea ɖeke manɔ me o.\nNe amea ɖe ɣe lã le nɔvia si, eye nane wɔe, alo wòku, eye lã la tɔ mele eteƒe o la, ekema wòaɖo eteƒe.\nKe ne lã la tɔ le eteƒe la, ekema maɖo eteƒe o, elabena esi wòɣee la, ele fe xam ɖe eta.\nNe amea ɖe ble ɖetugbi, si ta womebia o, eye wòde asi eŋu la, ekema wòawɔ srɔ̃ɖenu nɛ, eye wòaɖee.\nKe ne fofoa gbe be, yematsɔe nɛ o la, ekema wòa ve srɔ̃ɖenu, siwo wowɔna na ɖetugbiwo la ƒe fe.\nMegana nyɔnu dzotɔwo nanɔ agbe o.\nMegate amedzro ɖe anyi o eye megasẽ ŋuta le eŋu o; elabena miawo hã míenye amedzrowo kpɔ le Egipte-nyigba dzi.\nMigate ahosiwo kple tsyɔ̃eviwo ɖe anyi o.\neye nye dɔmedzoe abi ɖe mia ŋu, eye mawu mi kple yi, ale be mia srɔ̃wo atrɔ zu ahosiwo, eye mia viwo azu tsyɔ̃eviwo.\nNe exɔ hawòvi ƒe avɔ awɔbae la, ekema gatsɔe nɛ, hafi ɣe naɖo to,\nelabena eyae koe nye avɔ le esi, eya wòtana; nuka tsyɔ ge wòala amlɔ anyii mahã? Ne edo ɣli yɔm la, maɖo toe, elabena amenuvela menye.\nMegado ɖiŋu na Mawu o, eye megaƒo ti de wò dukɔ la ƒe amegãwo o.\nMegamiã asi ɖe wò agblemenu ʋaʋãwo kple wò ami dzi o, eye natsɔ wò ŋgɔgbeviŋutsuwo nam.\nNenema ke nawɔ wò nyiwo kple alẽwo hãe; ŋkeke adre wòanɔ dada gbɔ, eye le ŋkeke enyilia dzi natsɔe nam.\nAme kɔkɔewo míenye nam. Eyata migaɖu lã, si nu lé le gbe me la o; ke boŋ mitsɔe ƒu gbe na avũwo.\n2 Mose 22:4\n2 Mose 22:5\n2 Mose 22:6\n2 Mose 22:8\n2 Mose 22:9\n2 Mose 22:10\n2 Mose 22:11\n2 Mose 22:12\n2 Mose 22:13\n2 Mose 22:14\n2 Mose 22:16\n2 Mose 22:17\n2 Mose 22:20\n2 Mose 22:25\n2 Mose 22:26\n2 Mose 22:29


Mose Le Sisim Le Egipte | Biblia Me Ŋutinya\nNu Si Tae Mose Si Dzo\nLKPƆ Mose ɖa, ele sisim tso Egipte. Èkpɔ ŋutsu, siwo nyae ɖe nu la? Ènya nusitae wodi be yewoawu Mose ɖoa? Na míakpɔ ɖa be míate ŋu anya hã.\nMose tsi le Farao, Egipte-dziɖula la ƒe aƒeme. Eva zu nunyala gã kple ame deŋgɔ aɖe. Mose nya be menye Egiptetɔe yenye o, ke boŋ ye dzila ŋutɔŋutɔwo nye Israel-vi kluviwo.\nGbeɖeka esi Mose tsi xɔ ƒe 40 la, eɖo tame be yeayi yeƒe amewo gbɔ aɖakpɔ alesi wole la ɖa. Alesi wole fu wɔm woe la wɔ nublanui. Ekpɔ Egiptetɔ aɖe wònɔ Israeltɔ kluvi aɖe ƒom. Mose tsa ŋku mlamlamla, eye esi wòkpɔ be ame aɖeke mele yewo kpɔm o la, eƒo Egiptetɔ la, eye Egiptetɔ la ku. Tete Mose ɣla eƒe kukua ɖe ke me.\nEsi ŋu ke la, Mose gayi eƒe amewo kpɔ ge ɖa. Esusu be yeate ŋu akpe ɖe wo ŋuti be womaganye kluviwo azɔ o. Gake ekpɔ Israel-ŋutsu eve wole dzre wɔm, tete wògblɔ na amesi tɔ medzɔ o la bena: ‘Nukatae nèle nɔviwò ƒom?’\nŊutsua ɖo ŋu bena: ‘Ameka ɖo wò amegã kple ʋɔnudrɔ̃la ɖe mía nu? Ðe nèbe yeawu nye hã abe alesi nèwu Egiptetɔ ma enea?’\nVɔvɔ̃ ɖo Mose azɔ. Enya be amewo dze si nusi yewɔ Egiptetɔ la. Farao ŋutɔ hã se nya la, eye wòdɔ amewo be woawu Mose. Ema tae wòle na Mose be wòasi adzo le Egipte.\nEsi Mose dzo le Egipte la, eyi ɖe Midian-nyigba dzi. Afimae wòkpɔ Yetro ƒe ƒomea le, eye wòɖe vianyɔnuawo dometɔ ɖeka, si ŋkɔe nye Zipora. Mose trɔ zu alẽkplɔla, eye wòkplɔ Yetro ƒe alẽwo. Enɔ Midian-nyigba dzi ƒe 40 sɔŋ. Fifia etsi xɔ ƒe 80. Azɔ gbeɖeka esi Mose le Yetro ƒe alẽwo kplɔm la, nukunu aɖe dzɔ, esi trɔ Mose ƒe agbenɔnɔ blibo la katã. Ʋu axa kemɛ ne míakpɔ nusi nukunu sia nye la ɖa\nMose II, 2:11-25; Dɔwɔwɔwo 7:22-29.


1 Mose 5 | Biblia Le Internet Dzi | Xexe Yeye Gɔmeɖeɖe\nTso Adam dzi va se ɖe Noa dzi (1-32)\nAdam dzi viŋutsuwo kple vinyɔnuwo (4)\nEnok zɔ kple Mawu (21-24)\n5 Esiae nye Adam ƒe ŋutinyagbalẽ. Gbe si gbe Mawu wɔ Adam la, Mawu wɔe wòɖi eya amea.+ 2 Ŋutsu kple nyɔnu wòwɔ woe.+ Gbe si gbe wòwɔ wo la,+ eyra wo, eye wòna ŋkɔ wo be “Ame.”* 3 Esi Adam xɔ ƒe alafa ɖeka blaetɔ̃ la, edzi ŋutsuvi si ɖii, si le eƒe nɔnɔme nu, eye wòna ŋkɔe be Set.+ 4 Le Set dzidzi megbe la, Adam ganɔ agbe ƒe alafa enyi. Eye wòdzi ŋutsuwo kple nyɔnuwo. 5 Adam ƒe agbemeŋkekewo katã va le ƒe alafa asieke blaetɔ̃, eye wòku.+ 6 Esi Set xɔ ƒe alafa ɖeka kple atɔ̃ la, edzi Enos.+ 7 Le Enos dzidzi megbe la, Set ganɔ agbe ƒe alafa enyi kple adre. Eye wòdzi ŋutsuwo kple nyɔnuwo. 8 Ale Set ƒe agbemeŋkekewo katã va le ƒe alafa asieke wuieve, eye wòku. 9 Esi Enos xɔ ƒe blaasieke la, edzi Kenan. 10 Le Kenan dzidzi megbe la, Enos ganɔ agbe ƒe alafa enyi wuiatɔ̃. Eye wòdzi ŋutsuwo kple nyɔnuwo. 11 Ale Enos ƒe agbemeŋkekewo katã va le ƒe alafa asieke kple atɔ̃, eye wòku. 12 Esi Kenan xɔ ƒe blaadre la, edzi Mahalalel.+ 13 Le Mahalalel dzidzi megbe la, Kenan ganɔ agbe ƒe alafa enyi blaene. Eye wòdzi ŋutsuwo kple nyɔnuwo. 14 Ale Kenan ƒe agbemeŋkekewo katã va le ƒe alafa asieke kple ewo, eye wòku. 15 Esi Mahalalel xɔ ƒe blaade vɔ atɔ̃ la, edzi Yared.+ 16 Le Yared dzidzi megbe la, Mahalalel ganɔ agbe ƒe alafa enyi blaetɔ̃. Eye wòdzi ŋutsuwo kple nyɔnuwo. 17 Ale Mahalalel ƒe agbemeŋkekewo katã va le ƒe alafa enyi blaasieke vɔ atɔ̃, eye wòku. 18 Esi Yared xɔ ƒe alafa ɖeka blaade vɔ eve la, edzi Enok.+ 19 Le Enok dzidzi megbe la, Yared ganɔ agbe ƒe alafa enyi. Eye wòdzi ŋutsuwo kple nyɔnuwo. 20 Ale Yared ƒe agbemeŋkekewo katã va le ƒe alafa asieke blaade vɔ eve, eye wòku. 21 Esi Enok xɔ ƒe blaade vɔ atɔ̃ la, edzi Metusala.+ 22 Le Metusala dzidzi megbe la, Enok yi edzi zɔ kple Mawu vavã la* ƒe alafa etɔ̃. Eye wòdzi ŋutsuwo kple nyɔnuwo. 23 Ale Enok ƒe agbemeŋkekewo katã va le ƒe alafa etɔ̃ blaade vɔ atɔ̃. 24 Enok yi edzi zɔ kple Mawu vavã la.+ Ke womegakpɔe o, elabena Mawu kɔe dzoe.+ 25 Esi Metusala xɔ ƒe alafa ɖeka blaenyi vɔ adre la, edzi Lamek.+ 26 Le Lamek dzidzi megbe la, Metusala ganɔ agbe ƒe alafa adre blaenyi vɔ eve. Eye wòdzi ŋutsuwo kple nyɔnuwo. 27 Ale Metusala ƒe agbemeŋkekewo katã va le ƒe alafa asieke blaade vɔ asieke, eye wòku. 28 Esi Lamek xɔ ƒe alafa ɖeka blaenyi vɔ eve la, edzi ŋutsuvi. 29 Ena ŋkɔe be Noa,*+ eye wògblɔ be: “Ame sia ana míakpɔ akɔfafa* tso míaƒe dagbadagbawo kple dɔ sesẽ siwo míetsɔa míaƒe asiwo wɔna me le esi Yehowa ƒo fi de anyigba la ta.”+ 30 Le Noa dzidzi megbe la, Lamek ganɔ agbe ƒe alafa atɔ̃ blaasieke vɔ atɔ̃. Eye wòdzi ŋutsuwo kple nyɔnuwo. 31 Ale Lamek ƒe agbemeŋkekewo katã va le ƒe alafa adre blaadre vɔ adre, eye wòku. 32 Esi Noa xɔ ƒe alafa atɔ̃ megbe la, edzi Sem,+ Ham+ kple Yafet.+\n^ Alo, “Adam; Amegbetɔƒome.”\n^ Egɔmeɖeɖe tẽe, “Mawu la.” Kpɔ Nya Tɔxɛwo Gɔmeɖeƒea.\n^ Ðewohĩ egɔmee nye “Gbɔɖeme; Akɔfafa.”\n^ Alo, “gbɔdzɔe.”


Dzila: Mla Viwò Be Wòasubɔ Yehowa | Nusɔsrɔ̃\nMla Viwò Be Wòasubɔ Yehowa\nMla Viwò Ƒewuivi Be Wòasubɔ Yehowa\nYehowa Nye Lɔlɔ̃ Ƒe Mawu\nÐe ‘Nèlɔ̃ Hawòvi Abe Wò Ŋutɔ Ðokuiwò Enea’?\nDɔ Siwo Míewɔ Tso Esime Fiaɖuƒea Dze Dziɖuɖu Gɔme!\nGBE BUBU Afrikaans Cakchiquel (Central) Cambodian Chitonga Chokwe Chol Cibemba Cinyanja Dangme Eŋlisi Eʋegbe Franse Ga Garifuna Greenlandic Hmong (Ɣi) Iban Italian Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidzin (Kamerun) Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Twi Umbundu Venda Wayuunaiki Xhosa Zulu\nGbetakpɔxɔ—Tata Si Míesrɔ̃na | November 2015\n“Na Mawu vavã la ƒe ame . . . la nagava mía gbɔ ake, ne wòafia nu si míawɔ na ɖevi si woadzi la mí.”—ƲƆNUDRƆ̃LAWO 13:8.\nHADZIDZI: 88, 120\nALEKE NÀTE ŊU AMLA VIWÒ NYUIE NE ÈSRƆ̃ YESU ƑE . . .\n1. Nu kae Manoa wɔ esi wòse be srɔ̃a gbɔna vi dzi ge nɛ?\nMANOA kple srɔ̃a nyae nyuie be yewomagate ŋu adzi vi o. Gake gbe ɖeka la, Yehowa ƒe dɔla aɖe gblɔ na Manoa srɔ̃ be adzi ŋutsuvi. Nya sia wɔ nuku nɛ ale gbegbe! Esi nyɔnua gblɔ nyaa na srɔ̃a la, dzi dzɔe ŋutɔ. Gake ŋutsua bu nu si Yehowa adi tso esi abe vifofo ene hã ŋu vevie. Aleke eya kple srɔ̃a awɔ ahe wo via be wòalɔ̃ Yehowa ahasubɔe esime Israel-vi akpa gãtɔ nɔ nu baɖabaɖawo wɔm? Eya ta Manoa ɖe kuku na Yehowa be wòagadɔ eƒe dɔlaa ɖa ake, egblɔ be: “Taflatsɛ na Mawu vavã la ƒe ame si nèdɔ ɖa fifi laa la nagava mía gbɔ ake, ne wòafia nu si míawɔ na ɖevi si woadzi la mí.”—Ʋɔnudrɔ̃lawo 13:1-8.\n2. Nu kae wòle be nàfia viwò, eye aleke nàte ŋu awɔ esia? (Kpɔ aɖaka si nye “ Viwòe Nye Wò Biblia Nusrɔ̃vi Vevitɔ” hã.)\n2 Ne dzilae nènye la, anɔ eme be àse Manoa ƒe seselelãmea gɔme. Agba le wò hã dziwò be nàkpe ɖe viwò ŋu be wòanya Yehowa ahalɔ̃e. (Lododowo 1:8) Àte ŋu akpe ɖe viwòa ŋu le miaƒe ƒometadedeagu me be wòayi edzi asrɔ̃ nu tso Yehowa kple eƒe Nya Biblia la ŋu. Ke hã ehiã be nàwɔ geɖe wu Biblia sɔsrɔ̃ kple viwòa kwasiɖa sia kwasiɖa ko. (Xlẽ 5 Mose 6:6-9.) Nu bubu kawo hãe nàgate ŋu awɔ atsɔ akpe ɖe ɖevia ŋu be wòalɔ̃ Yehowa ahasubɔe? Le nyati sia me la, míadzro kpɔɖeŋu si Yesu ɖo ɖi me. Togbɔ be medzi vi kpɔ o hã la, àte ŋu asrɔ̃ nu tso ale si wòfia nu eƒe nusrɔ̃lawo hena hehe woe me. Yesu lɔ̃ wo eye wòbɔbɔ eɖokui. Gɔmesese deto nɔ esi, si fia be ese woƒe nɔnɔmewo gɔme nyuie henya ale si wòakpe ɖe wo ŋu. Azɔ na míakpɔ ale si míate ŋu asrɔ̃ Yesu ƒe kpɔɖeŋua.\n3. Aleke nusrɔ̃lawo wɔ nya be Yesu lɔ̃ yewo?\n3 Yesu gblɔna na eƒe nusrɔ̃lawo enuenu be yelɔ̃ wo. (Xlẽ Yohanes 15:9.) Ekpɔa vovo hã ɖe wo ŋu. (Marko 6:31, 32; Yohanes 2:2; 21:12, 13) Menye woƒe nufiala koe wònye o, ke enye wo xɔlɔ̃ hã. Eya ta nusrɔ̃laawo ka ɖe edzi bliboe be Yesu lɔ̃ yewo vevie. Nu kae nàte ŋu asrɔ̃ tso Yesu gbɔ?\n4. Aleke nàɖee afia viwòa be yelɔ̃e? (Kpɔ nɔnɔmetata si le nyati sia ƒe gɔmedzedze.)\n4 Gblɔ na viwòa be yelɔ̃e, eye nàɖee afiae be ele vevie na ye. (Lododowo 4:3; Tito 2:4) Samuel, si le Australia, gblɔ be: “Esi menye ɖevi dzaa ko la, Papa xlẽa Nye Agbalẽ si Nye Biblia Ŋutinyawo nam fiẽ sia fiẽ. Eɖoa nye biabiawo ŋu, wɔa atuu nam, eye wògbugbɔa nu nam hafi memlɔa anyi. Ewɔ nuku nam ŋutɔ esi meva nyae emegbe be menye ƒome si me dzilawo wɔa atuu na wo viwo hegbugbɔa nu na wo mee Papa nɔ tsi o! Gake edze agbagba ɖe sia ɖe be yeaɖe lɔlɔ̃ afiam. Esia wɔe be tsi metoa nye kplii dome o, nye dzi dzea eme eye mesena le ɖokuinye me be mele dedie.” Eya ta wò hã gblɔ na viwò edziedzi be, “Melɔ̃ wò,” ale be eya hã nase le eɖokui me nenema. Wɔ atuu nɛ nàgbugbɔ nu nɛ. Kpɔ vovo ɖe eŋu nàɖo dze kplii, ɖu nu kplii, eye nàfe fe kplii.\n5, 6. (a) Nu kae Yesu wɔ le esi wòlɔ̃ eƒe nusrɔ̃lawo ta? (b) Aleke wòle be nàhe to na viwò?\n5 Yesu gblɔ be: “Ame siwo katã gbɔ nyemelɔ̃a nu le o la, mekaa mo na wo, eye mehea to na wo.” * (Kpɔ etenuŋɔŋlɔa.) (Nyaɖeɖefia 3:19) Le kpɔɖeŋu me, Yesu ƒe nusrɔ̃lawo nɔa nya ʋlim kple wo nɔewo enuenu le ame si nye gãtɔ ŋu. Yesu meŋe aɖaba ƒu kuxi sia dzi o. Ke boŋ egbɔ dzi ɖi ƒo nu na wo zi geɖe. Gake efa tu eye wòdia ɣeyiɣi kple teƒe si sɔ hafi gbea nya na wo.—Marko 9:33-37.\nDi ɣeyiɣi kple teƒe si sɔ ne èdi be yeagbe nya na ye via, eye nàwɔe tufafatɔe\n6 Esi nèlɔ̃ viwòa ta la, ènyae be ele be yeanɔ eɖɔm ɖo. Ɣeaɖewoɣi nu si tae nane menyo o gbɔgblɔ nɛ ɖeɖe mesɔ gbɔ o. Tsɔe be ègbe nu ma nɛ gake esẽ to, nu kae nàwɔ? (Lododowo 22:15) Srɔ̃ Yesu ƒe kpɔɖeŋu. Gbɔ dzi ɖi nàmlae, nàfia mɔe, nàɖɔe ɖo, eye nàhe to nɛ. Di ɣeyiɣi kple teƒe si sɔ ne èdi be yeagbe nya na ye via, eye nàwɔe tufafatɔe. Nɔvinyɔnu Elaine si le Anyiehe Afrika ɖo ŋku ale si edzilawo ɖɔnɛ ɖo dzi. Woɖea nu si tututu wodi be wòawɔ la me nɛ ɣesiaɣi. Ne wogblɔ nɛ be yewoaƒoe ne etri to la, nenema tututue wowɔnɛ. Gake egblɔ be: “Womeƒoam le dziku me gbeɖe o.” Egblɔ hã be hafi ye dzilawo nahe to na ye la, woɖea nu gbegblẽ si tututu yewɔ la me na ye gbã. Le esia ta eka ɖe edzi be ye dzilawo lɔ̃ ye.\n7, 8. (a) Nu kae Yesu ƒe nusrɔ̃lawo srɔ̃ tso eƒe gbedodoɖawo me? (b) Aleke nàdo gbe ɖae be viwò nasrɔ̃ ale si wòaɖo ŋu ɖe Mawu ŋu?\n7 Hafi woalé Yesu awui la, eƒo koko na Fofoa be: “Abba, Fofo, ètea ŋu wɔa nuwo katã; na kplu sia nato ŋunye. Gake menye nu si medi o, ke boŋ nu si nèdi.” * (Kpɔ etenuŋɔŋlɔa.) (Marko 14:36) Wò ya bu ale si Yesu ƒe nusrɔ̃lawo anya se le wo ɖokui me esi wose eƒe gbedodoɖaa, alo va se eŋunya emegbe, ŋu kpɔ! Wokpɔe be togbɔ be ede blibo hã la, eɖe kuku na Fofoa be wòakpe ɖe ye ŋu. Eya ta wosrɔ̃e be ele be yewo hã yewoabɔbɔ yewo ɖokui ahaɖo ŋu ɖe Yehowa ŋu.\nNe viwò senɛ nèdoa gbe ɖa na Yehowa be wòakpe ɖe ye ŋu la, eya hã asrɔ̃ ale si wòaɖo ŋu ɖe Yehowa ŋu\n8 Viwò ate ŋu asrɔ̃ nu geɖe tso wò gbedodoɖawo me. Ele eme baa be menye nufiafia ɖevia ko tae nèdoa gbe ɖa o. Gake ne ese nya siwo gblɔm nèle na Yehowa le gbedodoɖa me la, ate ŋu asrɔ̃ ale si wòaɖo ŋu ɖe eŋu. Ne èle gbe dom ɖa la, mègabia Yehowa be nekpe ɖe ɖevia ŋu ko o, ke biae be wòakpe ɖe wò hã ŋuwò. Nɔvinyɔnu Ana si le Brazil gblɔ be: “Ne míele kuxiwo me tom, abe ne tɔgbuinye kple mamanye dze dɔ ene la, dzinyelawo doa gbe ɖa biaa Yehowa be wòado ŋusẽ wo woado dzi ahana nunya wo be woatso nya me nyuie. Ne nuwo te ɖe dzinyelawo dzi vevie hã la, wogblẽa nu sia nu ɖe Yehowa si me. Esia na nye hã mesrɔ̃ ale si maɖo ŋu ɖe Yehowa ŋu.” Ne viwò senɛ nèdoa gbe ɖa na Yehowa be wòana dzideƒo ye be yeaɖi ɖase na aƒelikawo alo abia mɔ le dɔmemegã gbɔ be yeade takpekpe la, ava kpɔe be nèɖoa dzi ɖe Yehowa ŋu, eye eya hã awɔe nenema ke.\n9. (a) Aleke Yesu fia eƒe nusrɔ̃lawo be woanye ɖokuibɔbɔlawo kple ɖokuitɔmadilawo? (b) Ne èbɔbɔa ɖokuiwò eye mèdia ɖokuiwò tɔ o la, nu kae viwòa asrɔ̃?\n9 Yesu fia eƒe nusrɔ̃lawo be woanye ɖokuibɔbɔlawo kple ɖokuitɔmadilawo, eye eya ŋutɔ ɖo esia ƒe kpɔɖeŋu ɖi na wo. (Xlẽ Luka 22:27.) Eƒe apostoloawo kpɔe be etsɔ nu geɖewo sa vɔ be yeasubɔ Yehowa ahakpe ɖe amewo ŋu, eye woawo hã wosrɔ̃ nu tso eme. Wò hã àte ŋu aɖo kpɔɖeŋu ɖi na viwò atsɔ afia nui. Nɔvinyɔnu Debbie, si si vi eve le gblɔ be: “Srɔ̃nye nye hamemetsitsi, eye metena ɖe dzinye nenye be ezã ɣeyiɣi aɖe ɖe nɔviwo ŋu o. Menyae be srɔ̃nye kpɔa vovo ɖe ƒomea ŋu ɣesiaɣi si míehiã nɛ.” (1 Timoteo 3:4, 5) Ŋusẽ kae Debbie kple srɔ̃a Pranas ƒe kpɔɖeŋua kpɔ ɖe woƒe ƒomea dzi? Egblɔ be ye viwo lɔ̃na faa kpea asi ɖe takpekpe me dɔwo ŋu. Dzi dzɔa wo, wodzea xɔlɔ̃ nyuiwo, eye wodina be yewoanɔ nɔviwo dome. Ƒome sia me tɔwo katã le Yehowa subɔm ɣeyiɣiawo katã fifia. Ne èbɔbɔa ɖokuiwò eye mèdia ɖokuiwò tɔ o la, viwòa asrɔ̃ ale si wòalɔ̃ faa akpe ɖe ame bubuwo ŋu.\nSE NU GƆME NA VIWÒ\n10. Aleke Yesu wɔ gɔmesese deto ŋu dɔ esime Galileatɔ aɖewo nɔ edim?\n10 Gɔmesese deto nɔ Yesu si. Metsɔa susu ɖoa nu si amewo wɔ ko ŋu o, ke ebua nu si na wowɔe ɖo hã ŋu. Enya nu si le amewo ƒe dzi me. Le kpɔɖeŋu me, gbe ɖeka la, Galileatɔ aɖewo nɔ edim kple ŋkubiã. (Yohanes 6:22-24) Yesu nya be nuɖuɖu koŋ tae wole ye dim ɖo, ke menye be yewoase yeƒe nufiafiawo o. (Yohanes 2:25) Yesu nya nu si le dzi me na wo. Eya ta egbɔ dzi ɖi ɖɔ wo ɖo eye wòɖe tɔtrɔ siwo wòhiã be woawɔ la me na wo.—Xlẽ Yohanes 6:25-27.\nNa viwòa nase vivi na gbeƒãɖeɖedɔa (Kpɔ memama 11)\n11. (a) Aleke nàwɔ anya ale si viwò bua gbeƒãɖeɖedɔae? (b) Aleke nàkpe ɖe viwò ŋu be wòase vivi na gbeƒãɖeɖedɔa?\n11 Togbɔ be wò ya màte ŋu anya nu si le dzi me na amewo o hã la, àte ŋu awɔ gɔmesese ŋu dɔ. Le kpɔɖeŋu me, àte ŋu adze agbagba anya ale si viwòa bua gbeƒãɖeɖedɔae. Bia ɖokuiwò be, ‘Ðe wòanye be esi ɖevia le mɔ kpɔm be maƒle nane na ye yeaɖu le mɔ dzi ɖeɖe ko tae wòkplɔam ɖo yia gbeadzia?’ Ne èkpɔe be gbeadziyiyi medzɔa dzi nɛ tututu o la, dze agbagba nàwɔ nu si ana wòavivi enu. Fia nane koŋui wòawɔ le gbeadzi ne wòakpɔe be yele akpa aɖe wɔm.\n12. (a) Nu ka ŋue Yesu xlɔ̃ nu eƒe nusrɔ̃lawo le? (b) Nu ka tae Yesu ƒe nusrɔ̃lawo hiã nuxlɔ̃ame ma?\n12 Mɔ bubu ka hã nue Yesu wɔ gɔmesese ŋu dɔ le? Enyae be vodada ɖeka ate ŋu akplɔ ame ade bubu me eye wòahee ade nu vɔ̃ gãwo gɔ̃ hã wɔwɔ me, eya ta exlɔ̃ nu eƒe nusrɔ̃lawo tso eŋu. Le kpɔɖeŋu me, nusrɔ̃lawo nya be matrewɔwɔ kple ahasiwɔwɔ nye nu vɔ̃. Ke hã Yesu xlɔ̃ nu wo ku ɖe nu si ate ŋu akplɔ ame ade agbe siawo nɔnɔ me la ŋu. Egblɔ be: “Ame sia ame si le ŋku lém ɖe nyɔnu ŋu, eye wòdzroe la, ewɔ ahasi kplii xoxo le eƒe dzi me. Eya ta ne wò ɖusimeŋku hea wò dea nu vɔ̃ me la, hoe ɖa nàtsɔ aƒu gbe.” (Mateo 5:27-29) Yesu ƒe nusrɔ̃lawo nɔ Romatɔ agbe gbegblẽ nɔla siwo doa vivi ɖe fefe siwo me gbɔdɔnuwɔnawo kple nya ƒaƒãwo yɔ fũu ŋu la dome. Eya ta Yesu xlɔ̃ nu wo lɔlɔ̃tɔe be woaƒo asa na nu sia nu si ate ŋu ana nu nyui wɔwɔ nasesẽ na wo.\n13, 14. Aleke nàte ŋu akpe ɖe viwò ŋu be wòatsri modzakaɖeɖe siwo me nuwɔna gbegblẽwo le?\n13 Dzilawo, miate ŋu akpɔ mia viwo ta be woatsri nu siwo medzea Yehowa ŋu o, ne miewɔa gɔmesese ŋu dɔ. Ewɔ nublanui be egbea ele bɔbɔe be ɖevi suesuewo gɔ̃ hã nakpɔ amamaɖeɖe kple gbɔdɔdɔ ƒe nuwɔnawo. Enyo be nàgblɔ na viwòa be nu gbegblẽ mawo kpɔkpɔ menyo o. Ke hã nu bubu geɖe li nàte ŋu awɔ atsɔ akpɔ eta. Bia ɖokuiwò be: ‘Ðe vinyea nya afɔku si gbegbe le amamaɖeɖe kple gbɔdɔdɔ ƒe nuwɔnawo kpɔkpɔ mea? Nu kae ana nu siawo kpɔkpɔ nadzroe? Ðe mena wòle bɔbɔe nɛ be wòaɖo dze kplim tso nu sia nu ŋu, ale be wòagblɔe nam nenye be ame aɖe di be wòakpɔ amamaɖeɖe kple gbɔdɔdɔ ƒe nuwɔnawoa?’ Ne ɖevia metsi o kura gɔ̃ hã la, àte ŋu agblɔ nɛ be: “Ne èkpɔ foto aɖe le Internet alo asitelefon dzi si na nèdi be yeanya nu si gbɔdɔdɔ nye eye wòdzro wò be yeakpɔ nu si le afi ma la, meɖe kuku va gblɔe nam gbã. Mègavɔ̃ o eye mègakpe ŋu hã o, va gblɔe nam ko. Medi be makpe ɖe ŋuwò.”\n14 ‘Tababla aƒee wòtsona,’ eya ta tia nu siwo nètsɔ ɖea modzakae la ŋuɖɔɖotɔe be wòanye kpɔɖeŋu na viwò. Nɔviŋutsu Pranas si míeyɔ va yi gblɔ be: “Àte ŋu afia nu geɖe viwò tso nu vovovowo ŋu, gake wò nuwɔnawoe ɖevia akpɔ asrɔ̃.” Ne ètiaa haƒoƒo, agbalẽ kple film siwo le dzadzɛ tsɔ ɖea modzakae la, viwòa hã atia modzakaɖeɖe siwo sɔ.—Romatɔwo 2:21-24.\nYEHOWA AKPE ÐE ŊUWÒ\n15, 16. (a) Nu ka tae nàte ŋu aka ɖe edzi be Yehowa akpe ɖe ŋuwò nàmla viwò nyuie? (b) Nu ka mee míadzro le nyati si kplɔ esia ɖo me?\n15 Nu kae Yehowa wɔ esi Manoa biae be wòakpe ɖe ye ŋu be yeanye dzila nyui? “Mawu vavã la ɖo to Manoa.” (Ʋɔnudrɔ̃lawo 13:9) Dzilawo, Yehowa aɖo to miawo hã. Akpe ɖe mia ŋu miamla mia viwo nyuie. Eye ana be miate ŋu aɖe lɔlɔ̃ afia wo, miabɔbɔ mia ɖokui, eye miase nu gɔme na wo.\n16 Ale si Yehowa do alɔ wò nèmla viwòa tso eƒe ɖevime ke la, nenema kee wòakpe ɖe ŋuwò nàyi edzi ahee le eƒe ƒewuiwo me hã. Le nyati si kplɔ esia ɖo me la, míadzro ale si lɔlɔ̃, ɖokuibɔbɔ kple gɔmesese deto ƒe kpɔɖeŋu si Yesu ɖo ɖi la sɔsrɔ̃ akpe ɖe ŋuwò nàmla viwò ƒewuivi be wòasubɔ Yehowa la me.\n^ mm. 5 Nya si gɔme woɖe be tohehe le Biblia me fia be woafia mɔ ame, woamla ame, woaɖɔ ame ɖo, eye ɣeaɖewoɣi la, woahe to na ame. Ele be dzilawo nahe to na wo viwo le tufafa me ɣesiaɣi ke menye le dziku me gbeɖe o.\n^ mm. 7 Le Yesu ƒe ɣeyiɣiawo me la, nya si ɖeviwo zãna na Papa ye nye Abba. Lɔlɔ̃ kple bubudeameŋu siaa dze le nya sia me.—The International Standard Bible Encyclopedia.\nViwòe Nye Wò Biblia Nusrɔ̃vi Vevitɔ\nMÍESRƆ̃A Nuka Tututue Nye Biblia ƒe Nufiafia? gbalẽa kple amewo be woanya Yehowa kple Biblia me nyateƒea. Míezãa “Midzra Mia Ðokui Ðo Ðe Mawu Ƒe Lɔlɔ̃ La Me” tsɔ kpena ɖe wo ŋu be woatu woƒe lɔlɔ̃ na Yehowa kple eƒe nudidiwo ɖo.\nGake nyae be viwòe nye wò Biblia nusrɔ̃vi vevitɔ. Ele vevie be wòasrɔ̃ nu tso Yehowa ŋu, alɔ̃e ahase eƒe nudidiwo gɔme. Eya ta srɔ̃ Biblia ƒe Nufiafia kple “Mawu Ƒe Lɔlɔ̃” gbalẽawo kplii, ne srɔ̃wò menye Yehowa subɔla o gɔ̃ hã. (Lododowo 6:20) Àte ŋu azã nusrɔ̃gbalẽvi siwo le jw.org atsɔ adzro nu me kple viwòa ne miele nu srɔ̃m le Biblia ƒe Nufiafia gbalẽa me, ale be wòakpɔ ale si wòate ŋu awɔ nyatia ŋu dɔe.—Àkpɔe le BIBLIA ƑE NUFIAFIAWO > SƆHƐWO. * (Kpɔ etenuŋɔŋlɔa.)\n^ mm. 51 Dzilawo dometɔ ɖeka ate ŋu asrɔ̃ agbalẽ siawo kple ɖevia ɣeyiɣi bubu ke menye le ƒometadedeagu me kokoko o.\nLɔ̃ viwòa: Gblɔ na viwòa be yelɔ̃e, eye nàɖee afiae be ele vevie na ye. Kpɔ vovo ɖe eŋu nàɖo dze kplii, ɖu nu kplii, eye nàfe fe kplii. Ne ehiã be nàhe to nɛ la, wɔe le dzigbɔɖi kple tufafa me\nBɔbɔ ɖokuiwò: Ne èle gbe dom ɖa kple viwò la, bia Yehowa be wòakpe ɖe ye ŋu. Esia ana wòakpɔe be èɖoa ŋu ɖe Yehowa ŋu eye eya hã awɔe nenema. Ne mèdia ɖokuiwò tɔ o, nèdoa vevie Yehowa subɔsubɔ hekpena ɖe nɔviwo ŋu la, viwò hã asrɔ̃ ɖokuibɔbɔ\nSe nu gɔme na viwò: Mègatsɔ wò susu ɖo nu siwo viwòa wɔna ko ŋu o, ke ɖe nu si tae wòwɔa wo ɖo ŋu. Dze agbagba nànya nu siwo ŋu bum wòle. Bu nɔnɔme siwo ana wòasesẽ na ɖevia be wòawɔ nu nyui la ŋu, eye nàkpe ɖe eŋu be wòaƒo asa na nu siawo. Nyae be wò nuwɔna kpɔa ŋusẽ ɖe ɖevia dzi\nGBETAKPƆXƆ—TATA SI MÍESRƆ̃NA November 2015


Èʋegbe - The Aetherius Society\nAETHERIUS HABƆBƆ ƑE NUTINYA\nAetherius Habɔbɔ enye Mawu ƒe habɔbɔ si woɖo anyi be woatsɔ afianu amegbetɔwo tso ɖeɖe kple tsitsiɖedzi le gbɔgbɔme nyawo ŋuti le xexeame godoo.\nWoɖo habɔbɔ sia anyi le eƒe akpeɖeka, alafa asieke kple blatovo ato me (1955) eye amesi ɖo habɔbɔ sia enye Dr. George King. Aetherius Habɔbɔ ƒe nufafia akpa gantɔ tso nyagblɔɖi siwo Mawudɔlawo gblɔ to Dr. King dzi le esime wonɔ ɖi me “positive trance condition”. Womena nufafia siawo be woatsɔ aɖoli nufafia xoxo siwo Mawu ƒe amekɔkɔɛwo abe Sri Krishna, Lord Buddha, Aƒetɔ Yesu kple bubuawo va fia le xexeame tso blema o. Ke boŋ wona nufafia siawo be woakɔ miaƒe susuwo ɖe dzi le Mawu gɔmesese me tsɔwu alesi wonɔe tsaŋ. Nuvevie ɖeka si le Aetherius Habɔbɔ ƒe nufafiawo me enye be, amegeɖe siwo tsɔ Mawu ƒe nya va anyigba sia dzi tso blema la, nye amesiwo tso anyigba bubuwo dzi.\nAetherius Habɔbɔ ƒe nufafia vevietɔ enye ‘kpekpe ɖe amenɔvi ŋu ɖokuitɔ madimadii’. Habɔbɔa ƒe taɖodzinya enye: “Kpekpe ɖe amenɔvi ŋu enye kesinɔnugaa si kplɔa ame yia Mawu gbɔe”.\nAetherius Habɔbɔ mele gbɔgblɔm be eƒe nufafiawo koe atenu ana sidzedze Mawu kple ɖeɖe o. Keboŋ Habɔbɔa lɔ be nufafia siwo kataa Mawu ƒe habɔbɔ gaawo fiana tso blema la, nye mɔ vovovo siwo atenu akplɔ ame yi dziƒoe. Habɔbɔa ƒe dzesidenu gɔme enye be “Mawu ɖea eɖokui fiana abe nunya ene”. Le dzesidenu sia ƒe miame, enye Mawu ƒe ŋkɔ kɔkɔe gaatɔ tso blema ke, eye nutata si le eƒe dusime enye flitete si ƒe akpa etɔawo sɔ. Esia gɔme enye ‘Nunya’.\nHABƆBƆA ƑE XƆSE ADODOAWO.\nNusɔsrɔ geɖewo le habɔbɔa ƒe nufafiawo me. Nusɔsrɔ abe dzɔdzɔme nunya, Mawunya, nunya kɔkɔɛ gɔmesese kple gbɔgbɔme nunya. Esiawo dometɔ ɖewo enye:\n• Ɖokui sasavɔ na amehavi\nƉokui sasavɔ na amehavi, esi ha woyɔ na be “karma yoga”, enye Mawu dɔ gaatɔ si amegbetɔ ateŋu awɔ. Esia enye Aetherius habɔbɔa ƒe dɔ vevietɔ kple nufafia gaatɔ.\n• Yoga alo Sidzedze Mawu.\nYoga alo Sidzedze Mawu, menye nufafia si kpena ɖe ameŋu wokpɔa lamese kple gbɔɖeme ɖeɖe ko o, keboŋ enye nunya tɔxɛ kple mɔ nyuie si nana sidzedze Mawu to ɖokuitɔ madimadi me.\n• Gbɔgbɔme ŋuse, Gbedodoɖa kple Dɔyɔyɔ\nGbɔgbɔme ŋuse le ko abe dziɖegbe ƒe ŋusɛ ɛnɛ, eye wowɔadɔ ɖe dzɔdzɔme sewo nu. Eyɔna dɔ, enana gbɔgbɔme ŋusɛ, ekplɔa ame, ɛyra ame, eye woxɔna na amesiame si woɖoeɖa la.\nAmesiame ateŋu asrɔ alesi woayɔ lɔlɔ ƒe ŋusɛ sia, be woatsɔe akpɛɖɛ ɛɖokui kple amebubuwo ŋu le xexeame kataa.\nGbedodoɖa kple dzo enye mɔ si dzi mietona yɔa gbɔgbɔme ŋusɛ be miateŋu atsɔɛ ayɔdɔ le afisi wohia le. Mantra alo gbeɖiɖi kɔkɔɛ gbɔgblɔ ha nye mɔ nyui si dzi miateŋu ato ayɔ gbɔgbɔme ŋusɛ woageɖe miame be miateŋu aɖoe ɖe afisi wohia le.\nGbɔgbɔme dɔyɔyɔ ha woadɔ abe esiawo ke ene, eye amesiame ateŋu asrɔɛ.\n• MAWU ƑE GBƆGBƆ SI LE MIAME.\nGbɔgbɔ si le amegbetɔ kple nusianu si le xexeame me, enye Mawu ƒe gbɔgbɔ.\nNuwo kataa tso Mawu gbɔ, eye mlɔeba la, nuwo kataa agatrɔ ayi Mawu gbɔ. Mawu ƒe ŋkɔwo sɔgbɔ. Ameaɖewo yɔnɛ be Brahma, Yehova kple bubuawo, eye habɔbɔ ɖesiaɖe kpɔ nɛ to woawo ŋutɔ ƒe xɔsɛ nu. Mawu li tegbee, eya enye ŋusɛ kataatɔ, nusianu nyala. Ele afisiafi, eya enye nusianu, eye gawu la, elolo wu esiawo kataa.\nNe miezɔ miaƒe agbemɔ nyuie le xexe siame la, ekema miatsi ɖe edzi le gbɔgbɔme, eye miadzesii be mienye Mawuviwo. Esia ana be miaga tsiɖedzi fuu le gbɔgbɔme eye miakpɔ Mawu ƒe ŋusɛ si miateŋu atsɔ akpeɖe miahaviwo ŋu ɖokuitɔ madimadii.\n• GBƆGBƆME NUNYA KPLE GBƆGBƆME ŊUSƐ\nAmesiame ateŋu akpɔ gbɔgbɔme nunya kple gbɔgbɔme ŋusɛ to ɖokui sasavɔ kple yoga wɔwɔme.\n• AGBE LE ANYIGBA BUBUWO DZI\nMienyae be amewo le anyigba bubu siwo le miaƒe anyigba alo “Earth” sia godo, le miaƒe he ƒe xexe siame. Mienya ha be miaƒe dzɔdzɔme nunya alo “science” meteŋu kpɔa amesiawo o, elabena woƒe xexeme tovo tso miatɔ gbɔ. Le Aetherius Habɔbɔ me la, mieyɔa amesiawo be Mawudɔlawo alo “Cosmic Masters”, eye heaɖewoyi la, mieyɔa wo be Mawuwo elabena woƒe gaa nyenye le gbɔgbɔme kɔkɔ ŋutɔ.\nAmesiawo ƒe nublanuikpɔkpɔ nabe woteŋu tsɔa woɖokuiwo savɔ le mɔ vovovowo dzi be woakpeɖe mianu le anyigba sia dzi. Ne amesiawo meli o la, miatsrɔ le anyigba sia dzi.\nHeaɖewohi la Mawudɔla siawo dometɔadewo dzɔna ɖe miadome abe amegbetɔwo ene be woakpeɖe mianu. Amesiawo fiana numi eye wowɔa dɔ tɔxɛ bubuwo le miadome. Amesiawo dometɔaɖɛwo enye: Afetɔ Yesu, Lord Buddha, Sri Patanjali, Sri Krishna, Confucius kple Lao Zi.\nAetherius Habɔbɔ kpena ɖe Mawudɔla siawo ŋu le woƒe dɔwɔna tɔxɛ sia ato me. Woyɔa dɔwɔna siawo be “Cosmic Mission”. Dɔwɔna tɔxɛ siawo dometɔ ɖeka enye “Operation Prayer Power” alo “Gbedodoɖa ƒe ŋusɛ dzadzraɖo”.\nEnye nyateƒe be xexe vovovowo le miaƒe he “Solar System” sia ha godo. Xexe siawo dometɔ dewo le ŋgɔ nami saa le nunya me, ke ɖewo ha le megbe nami. Amesiwo le xexe siawome dometɔaɖewo nye dɔmenyotɔ gaawo, ke ɖewo ha nye adawɔlawo.\n• YAMEVU SIWO TSO XEXE BUBUWO ME\nAmegeɖewo kpɔna yamevua ɖewo si wome dzesii le anyigba sia dzi o. Wolɔ be yamevu siawo tso xexe bubuwo me, le miaƒe anyigba sia godo. Yamevu siawo vana miagbɔ tso blema ke. Le Bibla me la, woyɔ yamevu siawo kple ŋkɔ vovovowo; dewo enye alilikpowo, xletiviwo alo lagbalɛ dzodzoewo. Le Hindutɔwo ƒe agbalɛwo me la, woyɔa wo be ‘Vimana’.\n• DZƆGBESE kple GAGBUGBƆDZƆ\nDzɔgbese menye nane si Mawu wɔ be woatsɔ aheto na amegbetɔwo o. Keboŋ Dzɔgbese enye nufiala gaa si nana be miesrɔa nusiwo le vevie le agbeme hena miaƒe tutuɖedzi le gbɔgbɔme.\nNe mieku, eye hafi miaga dzɔ la, mieyina xexe bubua ɖewo me si tovo tso esia gbɔ, hena nububuwo sɔsrɔ. Ne nye be mieteŋu srɔ nusiwo kataa hia be miasrɔ le anyigba sia dzi, le miaƒe agbe vovovowo me la, ekema miateŋu azu abe Mawudɔlawo eye miadzo le afisia ayi anyigba bubuwo dzi, afisi miagava srɔ nunya kɔkɔ bubuwo le. Ame siwo ɖo nɔƒe sia dometɔaɖewo tiana be yewoatsi anyigba sia dzi, akpeɖe amegbetɔ mamleawo nu. Woyɔa\namesiawo ha be Mawudɔlawo “Ascended Masters”.\nAmegbetɔ ƒe tame vɔɖi bubu kple nuvɔɖi wɔwɔ tso blema, na be miaƒe dzɔgbese, alo karma le xexe siame, menyo o. Esia na be Mawudɔlawo tso anyigba bubuwo dzi, mateŋu adze ɖe miadome le miaƒe duwo me, be woakpeɖe mi ŋu o.\nAetherius Habɔbɔ ƒe dɔ vevie akpa gaatɔ enye amegbetɔ ƒe dzɔgbese ɖɔɖɔɖo to dɔwɔna toxɛ siwo mieyɔ na be “Cosmic Missions” wɔwɔ me.\n• “AURAS” alo GBƆGBƆ ƑE VƆVƆLI, “CHAKRAS” alo GBƆGBƆMEFESREWO kple “KUNDALINI” alo AGBEƑEDA\n“Aura” alo gbɔgbɔ ƒe vɔvɔli le amegbetɔ ɖesiaɖe ŋu. To egbɔ be miateŋu akpɔe alo ase eŋkɔ o ha la, ele amesiame nu abe vɔvɔli ene.\n“Chakras” alo gbɔgbɔ ƒe fesrewo nye teƒe siwo le amegbetɔ ɖesiaɖe me. Ŋusɛ tɔxɛa ɖewo tsana tso yame toa fesre siawo me gena ɖe ame me, eye ŋusɛ bubuaɖewo ha toa fesre siawo nu doago le miame. Amegbetɔ ƒe dzimeƒui le abe ati ƒe bolome ene, eye fesre siawo dzena le gbɔgbɔme abe seƒoƒo siwo toɖe atianu la ene.\n“Kundalini” alo gbɔgbɔƒeda enye Mawu ƒe ŋusɛ tɔxɛaɖe si wotsɔ de amegbetɔ me. Ŋusɛ sia le amesiame ƒe dzimeƒui mamletɔ, si le ŋlɔgoa gɔme la me. Ameaɖewo yɔa ŋusɛ sia be “serpent power” alo da ƒe ŋusɛ. Ne ŋusɛ sia nyɔ le ame me la, ezɔa to dzimeƒuiawo ƒe titina, tso ŋlɔgoa gbɔ yina ame ƒe tagbɔ. Esia nana be gbɔgbɔme fesre siwo le dzimeƒuiaŋu la klɛna, eye wokekena ɖe edzi. Esia nana be ame ateŋu akpɔ gbɔgbɔme ŋunya kple sidzedze Mawu gaatɔ. Mɔaɖewo li sidzi ame atenu ato azi gbɔgbɔƒeda sia dzi be woanyɔ. Gake nusia wɔwɔ hena ku alo dɔlɛlɛ vɛ. Eyata Aetherius Habɔbɔa meda asi ɖe mɔ siawo dzi o. Ne mietsɔ miaɖokuiwo savɔ ɖokuitɔmadimadii he kpeɖe mianɔviwo ŋu la, ekema ŋusɛ sia anyɔ le miame ɖe eɖokui si.\n• MAWUDƆLAWO alo “ASCENDED MASTERS”\nAmegbetɔ va anyigba sia dzi be woasrɔ Mawu ƒe sewo eye woatsi ɖedzi le gbɔgbɔme. Ne miaƒe agbemɔ zɔzɔwo wuenu eye miezu nunyalawoa, ekema mɔɖeɖe li be miateŋu atia anyigba bubu siwo dzi miayi hena miaƒe nusɔsrɔ kɔkɔtɔwo dziyiyi. Anyigba siawo tɔgbi le ŋgɔ nami saa le ŋunya me. Ke ameaɖewo ha tiana be yewoatsi miaƒe anyigba sia dzi be woanye nufialawo na ame mamleawo. Woyɔa amesiawo ha be Mawudɔlawo alo “Ascended Masters”.\nAmesiawo tɔgbi nye amesiwo ɖu ku dzi eye woƒe gbɔgbɔme ŋusewo lolo ŋutɔ. Gawu esia la, wonye dɔmenyotɔ gaatɔwo kple nunyala gaawo. Amesiawo tɔgbi metsina le ŋutila me abe miawo ene o, eye nenye be wodi be yewoatrɔ woƒe nutila la, wowɔ nɛ le kodzogbe, eye wonɔna ko abe dekakpuiwo tegbee.\n• MIADADA ANYIGBA alo “THE MOTHER EARTH”.\nMiadada Anyigba sidzi miele la nye Mawudɔla gaaɖe sitsɔ eɖokui savɔ be woana nɔƒe mi amegbetɔ numanyalawo kple nuvɔdiwɔlawo. Aetherius Habɔbɔ woadɔ le mɔ vovovowo dzi be woakpeɖe Miadada Anyigba siaŋu le eƒe ɖokui sasavɔ dɔ gaa sia me.\nAetherius Habɔbɔa ƒoaƒu amewonu le ƒesiaƒe me be woava lia tokɔkɔɛ si woyra kple Mawu ƒe ŋusɛ gaawo. Ne wolia to siawo la, woteaŋu yɔa gbɔgbɔme ŋusɛ si le toame to gbedodoɖa kple gbeɖiɖi kɔkɔɛ gbɔgblɔ me. Woteaŋu ɖoa ŋusɛ sia ɖe amesiwo hia kpekpeɖeŋu le xexeame godoo. Amesiwoyra tokɔkɔɛ siawo enye Mawudɔla gaa siwo tso anyigba bubuwo dzi, kple Mawudɔla ɖewo sitso miaƒe anyigba sia dzi. Woyɔa to yayra dɔ sia be “Operation Starlight” eye wotsɔ eƒe etɔ song hafi tenu wu dɔwɔna sianu. Amesi lia toawo eye wotsitre de toawo dzi hafi woyrawo enye Dr. King.\nWoakpɔ habɔbɔ sia ƒe ŋutinya bubuwo le [email protected]\nThe Aetherius Society – Ghana – Facebook


Ɣletivimefakalawo Dze Ɣletivi Yome Va Yesu Gbɔ | Yesu Ƒe Agbemeŋutinya\nGBE BUBU Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik Estonian Eŋlisi Eʋegbe Fijian Fon Franse Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Nigerian Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nƔletivimefakalawo Va Kpɔ Yesu Ða\n“ƔLETIVI” AÐE FIA MƆ ƔLETIVIMEFAKALAWO YI YERUSALEM KPLE YESU GBƆ\nŊutsu aɖewo tso Ɣedzeƒe va. Wonye ɣletivimefakalawo, ame siwo léa ŋku ɖe ɣletiviwo ƒe zɔɖeɖe ŋu hegblɔna be yewotea ŋu toa esia dzi ɖea nu si amewo ƒe agbemenudzɔdzɔwo fia la gɔme. (Yesaya 47:13) Esi wole wo de le Ɣedzeƒe la, wokpɔ “ɣletivi” aɖe si dze wo ŋgɔ agbadroƒe alafa geɖe yi Yerusalem, ke menye Betlehem o.\nEsi ɣletivimefakalaawo ɖo afi ma la, wobia be: “Afi kae Yudatɔwo ƒe fia si wodzi la le? Elabena míekpɔ eƒe ɣletivi esime míenɔ Ɣedzeƒe, eye míeva be míade bubu eŋu.”—Mateo 2:1, 2.\nFia Herodes si le Yerusalem la se nya sia, eye dzidzi ƒoe ŋutɔ. Eya ta eyɔ nunɔlawo ƒe tatɔwo kple Yuda subɔsubɔhakplɔla bubuwo hebia wo afi si woadzi Kristo la le. Wonɔ te ɖe Ŋɔŋlɔawo dzi ɖo eŋu nɛ be: “Woadzii le Betlehem.” (Mateo 2:5; Mika 5:2) Ale Herodes na wokplɔ ɣletivimefakalaawo vɛ nɛ le adzame, eye wògblɔ na wo be: “Miyi ɖadi ɖevi la nyuie, eye ne mieke ɖe eŋu la, miva ka eta nam ne nye hã mayi aɖade bubu eŋu.” (Mateo 2:8) Gake le nyateƒe me la, ɖe Herodes di be yeanya afi si ɖevia le ne yeawui!\nEsi ɣletivimefakalaawo dzo la, nu wɔnuku aɖe dzɔ. “Ɣletivi” si wokpɔ esime wonɔ Ɣedzeƒe la dze wo ŋgɔ. Edze ƒãa be menye ɣletivi dzro aɖe koe wònye o, ke boŋ ɖe woɖoe ɖa etɔxɛe be wòafia mɔ wo. Ɣletivimefakalaawo kplɔe ɖo va se ɖe esime wòtɔ ɖe aƒe si me Yosef kple Maria kpakple wo vi suea le la tame tututu.\nEsi ɣletivimefakalaawo ge ɖe aƒea me la, wokpɔ Maria kple via Yesu, ɖevi la. Ale ɣletivimefakalaawo bɔbɔ de bubu eŋu. Eye wotsɔ nunana siwo nye sika, lifi kple mire nɛ. Emegbe esi wodi be yewoatrɔ ayi Herodes gbɔ la, Mawu xlɔ̃ nu wo le drɔ̃e me be womegatrɔ yi o. Eya ta woto mɔ bubu dzo yi wo de.\nAme kae nèsusu be eyae na “ɣletivi” la fia mɔ ɣletivimefakalaawo? Ðo ŋku edzi be “ɣletivi” la mefia mɔ wo yi Yesu gbɔ tẽe le Betlehem o. Ke boŋ ekplɔ wo yi Yerusalem, afi si woke ɖe Fia Herodes, si di be yeawu Yesu la ŋu le. Eye ne ɖe Mawu mede asi nyaa me hexlɔ̃ nu ɣletivimefakalaawo be womegagblɔ afi si Yesu le na Herodes o la, anye ne ewui. Eme kɔ ƒãa be Mawu ƒe futɔ Satana ye di be woawu Yesu, eye wòto mɔnu sia dzi be yeana yeƒe tameɖoɖoa nava eme.\nAleke míewɔ nya be menye ɣletivi dzro aɖe koe ɣletivimefakalaawo kpɔ o?\nAfi kae Yesu si nye ɖevi la nɔ esime ɣletivimefakalaawo ke ɖe eŋu?\nNu ka tae míate ŋu aƒo nya ta be Satanae fia mɔ ɣletivimefakalaawo?\nYesu Kristo—Aleke Wòle Be Míabui Egbea?\nVidzĩe wòle be míabu be Yesu kpɔtɔ nyea? Ame kawoe “nunyala” etɔ̃ siwo yi ɖasrãe kpɔ la nye? Nu ka wɔm Yesu le fifia?\nNu Ðedzesi Siwo Dzɔ Le Yesu Ƒe Anyigbadzigbenɔnɔ Me—Nu Siwo Dzɔ Do Ŋgɔ Na Yesu Ƒe Subɔsubɔdɔa Gɔme Dzedze


Nu Kae Nye “Fiaɖuƒe La Ƒe Safuiwo”? | Biblia Me Biabiawo\nGBE BUBU Afrikaans Albanian Amharic Arabic Armenian Azerbaijani Bislama Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga (Malawi) Chitumbuka Croatian Czech Danish Dutch Estonian Eŋlisi Eʋegbe Faroese Fijian Finnish Franse Georgian German Greek Greenlandic Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Kachin Kikamba Kiluba Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwanyama Lingala Lithuanian Luo Malagasy Malay Malayalam Maltese Myanmar Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese Portuguese (Portugal) Quechua (Cuzco) Romanian Russian Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Sinhala Slovak Slovenian Spanish Sunda Swahili Swedish Tagalog Tamil Tatar Telugu Thai Tigrinya Tiv Turkish Turkmen Tzotzil Ukrainian Urdu Venda Vietnamese Xhosa Yoruba Zulu\nNu Kae Nye “Fiaɖuƒe La Ƒe Safuiwo”?\n“Dziƒofiaɖuƒe la ƒe safuiwo,” tsi tre ɖi na ŋusẽ si woatsɔ aʋu mɔ be amewo nate ŋu “ayi ɖe Mawu Fiaɖuƒe la me.” (Mateo 16:19; Dɔwɔwɔwo 14:22) * Yesu tsɔ “dziƒofiaɖuƒe la ƒe safuiwo” na Petro. Esia fia be wona ŋusẽ Petro be wòafia nuteƒewɔlawo be mɔnukpɔkpɔ ate ŋu asu wo si be woayi ɖe Fiaɖuƒe la me le dziƒo, ne woxɔ Mawu ƒe gbɔgbɔ kɔkɔe la.\nAme kawoe Petro zã safuiawo na?\nPetro zã ŋusẽ si Mawu nae la tsɔ ʋu mɔ na ame hatsotso etɔ̃ aɖewo be woage ɖe Fiaɖuƒe la me:\nYudatɔwo kple Yudatɔ siwo zu Kristotɔwo. Le Yesu ƒe ku megbe kpuie la, Petro de dzi ƒo na ameha aɖe si nye Yudatɔ siwo va zu xɔsetɔwo be woaxɔ Yesu, ame si Mawu tia be wòanye Fiaɖuƒe la ƒe Fia. Petro fia nu si woawɔ be woakpɔ ɖeɖe la wo. Eto esia dzi ʋu mɔ na wo be woayi ɖe Fiaɖuƒe la me, eye ame akpewo “xɔ eƒe nya la.”—Dɔwɔwɔwo 2:38-41.\nSamariatɔwo. Emegbe woɖo Petro ɖe Samariatɔwo gbɔ. * Egazã Fiaɖuƒea ƒe safui ɖeka esi eya kpakple apostolo Yohanes woyi “ɖado gbe ɖa ɖe wo ta be woaxɔ gbɔgbɔ kɔkɔe” la. (Dɔwɔwɔwo 8:14-17) Esia ʋu mɔ na Samariatɔwo be woayi ɖe Fiaɖuƒe la me.\nDukɔwo me tɔ siwo va zu Kristotɔwo. Ƒe etɔ̃ kple afã le Yesu ƒe ku megbe la, Mawu ɖee fia Petro be mɔnukpɔkpɔ asu Dukɔwo me tɔwo (ame siwo menye Yudatɔwo o) hã si be woage ɖe Fiaɖuƒe la me. Petro zã safuiawo dome ɖeka esi wògblɔ nya nyuia na Dukɔwo me tɔwo, eto esia dzi ʋu mɔ na wo be woaxɔ gbɔgbɔ kɔkɔe la, azu Kristotɔwo eye mɔnukpɔkpɔ asu wo si woanye Fiaɖuƒea gomekpɔlawo.—Dɔwɔwɔwo 10:30-35, 44, 45.\nNu kae wòfia be ‘woayi ɖe Fiaɖuƒe la me’?\nAme siwo anye Yesu ƒe hatidziɖulawo le dziƒo ye “ayi ɖe Fiaɖuƒe la me.” Biblia gblɔe ɖi be ‘woanɔ fiazikpuiwo dzi’ eye “woaɖu fia ɖe anyigba la dzi.”—Luka 22:29, 30; Nyaɖeɖefia 5:9, 10.\nSusu totro siwo le amewo si ku ɖe Fiaɖuƒea ƒe safuiwo ŋu\nSusu totro: Petro ye atso nya me le ame si ayi dziƒo la ŋu.\nNyateƒea: Biblia gblɔ be Kristo Yesu ye “woɖo be wòadrɔ̃ ʋɔnu agbagbeawo kple kukuawo,” ke menye Petro o. (2 Timoteo 4:1, 8; Yohanes 5:22) Le nyateƒe me la, Petro ŋutɔ gblɔ be Yesu ye “Mawu ɖo be wòanye agbagbeawo kple kukuawo siaa ƒe ʋɔnudrɔ̃la.”—Dɔwɔwɔwo 10:34, 42.\nSusu totro: Dziƒotɔwo lalana be Petro natso nya me le ɣeyiɣi si wòazã Fiaɖuƒea ƒe safuiawo ŋu.\nNyateƒea: Esi Yesu nɔ nu ƒom tso Fiaɖuƒea ƒe safuiwo ŋu la, egblɔ na Petro be: “Nu sia nu si nàbla le anyigba dzi la anɔ babla xoxo le dziƒowo, eye nu sia nu si nàtu le anyigba dzi la anɔ tutu xoxo le dziƒowo.” (Mateo 16:19) Togbɔ be ame aɖewo se nya sia gɔme be Petro ƒe nyametsotsowo dzie woalɔ̃ ɖo le dziƒo hã la, Helagbe me dɔwɔnya siwo wozã fia be Petro ƒe nyametsotsowo awɔ ɖeka kple esiwo wowɔ xoxo le dziƒo; Petro mado ŋgɔ atso nya me le anyigba dzi o. *\nBiblia ƒe akpa bubu fia be Petro bɔbɔa eɖokui ɖe dziƒo te le Fiaɖuƒea ƒe safuiwo zazã me. Le kpɔɖeŋu me, ewɔ ɖe Mawu ƒe mɔfiamewo dzi esime wònɔ safui etɔ̃lia zãm.—Dɔwɔwɔwo 10:19, 20.\n^ mm. 3 Ɣeaɖewoɣi la, Biblia zãa nya “safui” wòkuna ɖe ŋusẽ alo ɖoƒe si le ame si la ŋu.—Yesaya 22:20-22; Nyaɖeɖefia 3:7, 8.\n^ mm. 7 Samariatɔwo ƒe subɔsubɔ to vovo na Yuda-subɔsubɔ gake wotu woƒe nuwɔna kple nufiafia aɖewo ɖe Mose ƒe Sea dzi.\n^ mm. 15 Kpɔ Mateo 16:19 ƒe numeɖeɖe le Xexe Yeye Gɔmeɖeɖe ƒe Nusɔsrɔ̃ Biblia me.\nMawu Fiaɖuƒe La Biblia Me Biabiawo Ƒe Ŋuɖoɖowo\nƉoe Ɖe Amewo Ɖoe Ɖe Amewo Nu Kae Nye “Fiaɖuƒe La Ƒe Safuiwo”?\nAme Kae Nye Amegbetɔvi La?


Nyaɖeɖefia 13 | Biblia Le Internet Dzi | Xexe Yeye Gɔmeɖeɖe (1984)\n13 Eye wòtɔ ɖe ƒutake la dzi. Eye mekpɔ lã wɔadã aɖe wònɔ dodom tso atsiaƒu me, eye dzo ewo kple ta adre le esi, eye fiakuku ewo le eƒe dzoawo dzi, gake busuŋkɔwo le eƒe tawo ŋu. 2 Ke lã wɔadã si mekpɔ la nɔ abe lãklẽ ene, gake eƒe afɔwo nɔ abe sisiblisi tɔwo ene, eye eƒe nu nɔ abe dzata ƒe nu ene. Eye ʋɔ driba la tsɔ eƒe ŋutete kple fiazikpui kpakple ŋusẽ gã aɖe na lã la. 3 Eye mekpɔ eƒe tawo dometɔ ɖeka abe ɖe wotsoe wòku ene, gake eƒe kubi la ku nɛ, eye anyigba la katã ƒe mo wɔ yaa wòkplɔ lã la ɖo. 4 Eye wode ta agu na ʋɔ driba la, elabena etsɔ ŋusẽ la na lã wɔadã la, eye wode ta agu na lã wɔadã la gblɔ be: “Ame kae le abe lã wɔadã la ene, eye ame kae ate ŋu awɔ aʋa kplii?” 5 Eye wotsɔ nu si gblɔa nya gã nya gãwo kple busunyawo la nɛ, eye wona ŋusẽe be wòawɔ dɔ ɣleti blaene vɔ eve. 6 Eye wòke eƒe nu gblɔ busunyawo ɖe Mawu ŋu, be yeagblɔ busunyawo ɖe eƒe ŋkɔ kple eƒe nɔƒe, si nye ame siwo le dziƒo, la ŋu. 7 Eye woɖe mɔ nɛ be, wòawɔ aʋa kple ame kɔkɔewo ahaɖu wo dzi, eye wona ŋusẽe ɖe to sia to kple ame ɖe sia ɖe ƒomevi kple gbegbɔgblɔ sia gbegbɔgblɔ kpakple dukɔ sia dukɔ dzi. 8 Eye ame siwo katã le anyigba dzi la ade ta agu nɛ; womeŋlɔ wo dometɔ aɖeke ƒe ŋkɔ ɖe Alẽvi si wowu la ƒe agbegbalẽ xatsaxatsa, si li tso xexea ƒe gɔmeɖoanyiɣi la me o. 9 Ne to le ame aɖe si la, nesee. 10 Ne aboyo mee wòle be ame aɖe nayi la, eyia aboyo me. Ne ame aɖe atsɔ yi awu ame la, ele be woatsɔ yi awui. Afi siae ame kɔkɔewo ƒe dzidodo kple xɔse hiã le. 11 Eye mekpɔ lã wɔadã bubu aɖe wònɔ dodom tso anyigba me, eye dzo eve li nɛ abe alẽvi tɔ ene, gake ete nuƒoƒo abe ʋɔ driba ene. 12 Eye wòzã ŋusẽ siwo katã le lã wɔadã gbãtɔ si la le eŋkume. Eye wòna anyigba kple ame siwo le edzi la de ta agu na lã wɔadã gbãtɔ si ƒe kubi wowɔ wòku la. 13 Eye wòwɔa dzesi gãwo, ale be wònaa dzo gɔ̃ hã gena tso dziƒo dzea anyigba dzi le amegbetɔwo ŋkume. 14 Eye wòkplɔa ame siwo le anyigba dzi la tranae, le dzesi siwo woɖe mɔ nɛ be wòawɔ le lã wɔadã la ŋkume la ta, eye wògblɔna na ame siwo le anyigba la dzi hã be woawɔ lã wɔadã si ŋu wotsɔ yi de abii, eye wògagbɔ agbe la, ƒe nɔnɔmewɔwɔ. 15 Eye woɖe mɔ nɛ be wòatsɔ gbɔgbɔ ana lã wɔadã la ƒe nɔnɔmewɔwɔ la, bene lã wɔadã la ƒe nɔnɔmewɔwɔ la naƒo nu, eye wòana woawu ame siwo katã made ta agu na lã wɔadã la ƒe nɔnɔmewɔwɔ la le mɔ aɖeke nu o la. 16 Eye wòzi amewo katã dzi, ame tsɛwo kple ame ŋkutawo, kesinɔtɔwo kple ame dahewo, ablɔɖemewo kple kluviwo, be woana dzesi ame siawo ɖe woƒe nuɖusi alo woƒe ŋgonu, 17 eye be ame aɖeke nagate ŋu aƒle nu alo adzra nu o, negbe ame si ŋu dzesi, si nye lã wɔadã la ƒe ŋkɔ alo eƒe ŋkɔ ƒe xexlẽme la, le ko. 18 Afi siae nunya hiã le: Ame si sea nu gɔme la, nebu lã wɔadã la ƒe xexlẽme kpɔ, elabena ame ƒe xexlẽme wònye; eye eƒe xexlẽme nye alafa ade kple blaade vɔ ade.


GBE BUBU Amerika Tokunɔgbe Armenian (West) Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Czech Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Mizo Moore Myanmar Ossetian Persian Polish Portuguese Romanian Sepedi Setswana Shona Silozi Slovak Slovenian Swahili Tsonga Turkish Ukrainian Urdu\n“Ame ƒe agbe menɔa eƒe nukpɔkpɔ vivivo la me o.”—LUKA 12:15.\n1, 2. (a) Nu kawo yome titi ŋue ame geɖe tsia dzi ɖo egbea? (b) Ŋusẽ kae woƒe nɔnɔme mawo ate ŋu akpɔ ɖe mía dzi?\nGA, KESINƆNUWO, ŋkɔxɔxɔ, dɔ gãwo wɔwɔ, ƒome—nu siawo kple bubuwoe ame akpa gãtɔ buna be wonye dzidzedzekpɔkpɔ alo nana etsɔme nyui sua ame si. Edze ƒãa be le dukɔ deŋgɔwo kple dukɔ madeŋgɔwo siaa me la, kesinɔnuwo kple dzidzedzekpɔkpɔ yome titi ŋue ame geɖe tsia dzi ɖo vevie. Le go bubu me la, woƒe ɖetsɔtsɔ le gbɔgbɔmenuwo me ya le to yim—ne wotsɔa ɖe le wo me gɔ̃ hãe nye ema.\n2 Ðeko wòle abe ale si tututu Biblia gblɔe ɖi ene be: “Le ŋkeke mamlɛawo me la ɣeyiɣi vɔ̃wo lava. Elabena ameawo lanye ɖokuilɔ̃lawo, galɔ̃lawo, . . . amesiwo lɔ̃a hadzedze wu esi woalɔ̃ Mawu, amesiwo si mawusosroɖa ƒe nɔnɔme le, gake wogbe eƒe ŋusẽ la.” (Timoteo II, 3:1-5) Esi wònye be Kristotɔ vavãwo le ame siawo ƒomevi dome zã kple keli ta la, wodoa go nyaƒoɖeamenuwo atraɖii be woawo hã ƒe tamebubu kple agbenɔnɔ nasɔ kple ame mawo tɔ. Nu kae ate ŋu akpe ɖe mía ŋu míatsi tsitre ɖe agbagba si dzem xexea me le be ‘yeatrɔ mí ɖe eƒe nɔnɔme nu’ la ŋu?—Romatɔwo 12:2.\n3. Yesu ƒe nuxlɔ̃amenya ka mee míadzro?\n3 Yesu Kristo, si nye “xɔse ƒe gɔmeɖola kple nuwula” la, na mɔfiame geɖewo mí le go sia me. (Hebritɔwo 12:2) Gbe ɖeka, esime Yesu nɔ gbɔgbɔmenuwo me ɖem na ameha aɖe la, ŋutsu aɖe va bia nane tsɔ tso dzeɖoɖoa me be: “Nufiala, gblɔ na nɔvinye be, wòamã domenyinyi la me kplim.” Le nyaa ŋuɖoɖo me la, Yesu xlɔ̃ nu ŋutsu sia, kpakple ame siwo katã nɔ afi ma la, ŋkubiãtɔe. Exlɔ̃ nu wo vevie ku ɖe ŋukeklẽ ŋu hewɔ kpɔɖeŋu wɔdɔɖeamedzi aɖe tsɔ te gbe ɖe edzi. Anyo be míadzro nya siwo Yesu gblɔ ɣemaɣi la me ahakpɔ ale si míawo hã míate ŋu atsɔ wo awɔ dɔe egbea le míaƒe agbe me.—Luka 12:13-21.\nNane Si Mesɔ O Biabia\n4. Nu ka tae mesɔ be ŋutsu la tso dze si ɖom Yesu nɔ kple eƒe nusrɔ̃lawo la me o?\n4 Hafi ŋutsua nava tso dzeɖoɖoa me la, Yesu nɔ nu ƒom na eƒe nusrɔ̃lawo kple ame bubuwo tso ale si woakpɔ nyuie le alakpanuwɔwɔ ŋu, ale si dzi anɔ wo ƒo woaʋu eme be yewowɔ ɖeka kple Amegbetɔvi la, kpakple ale si woawɔ axɔ gbɔgbɔ kɔkɔea ƒe kpekpeɖeŋu la ŋuti. (Luka 12:1-12) Edze ƒãa be ehiã be nusrɔ̃lawo ƒe dzi naku ɖe nufiame vevi mawo ŋu bliboe. Ke hã, nufiame wɔdɔɖeamedzi mawo namee Yesu nɔ hafi ŋutsua va tso eme hebiae be wòakpe ɖe ye ŋu yeakpɔ nu si dze abe ƒometɔwo dome masɔmasɔ si ku ɖe ŋutilãmenuwo ŋu ene la gbɔ. Nufiame vevi aɖe le nudzɔdzɔ sia me na mí.\n5. Nu kae nu si ŋutsua bia la ɖe fia le eŋu?\n5 Agbalẽ aɖe gblɔ be “nu si ŋu ame ƒe susu kuna ɖo esime wòle mawusubɔsubɔ ŋuti ɖaŋuɖonyawo sem lae ɖea ame si ƒomevi wònye ŋutɔŋutɔ la fiana.” Anɔ eme be esime Yesu nɔ nu ƒom tso gbɔgbɔmenya veviwo ŋu la, ŋutsua ya nɔ ale si wòawɔ ŋutilãmeviɖewo nasu esi la ŋu bum. Womegblɔe ne etɔ dzɔ le se nu be woamã domenyinu la kplii o. Ðewohĩ esi wònya be amewo dea bubu Yesu ŋu eye ŋusẽ le esi tae wònɔ didim be wòade nu nyaa me na ye abe ʋɔnudrɔ̃la nyui ene. (Yesaya 11:3, 4; Mateo 22:16) Aleke kee wòɖale o, nu si wòbia la ɖee fia be, le ememe la, kuxi aɖe le eŋu—ŋudzedzekpɔkpɔ ɖe gbɔgbɔmenuwo ŋu mele eya amea me kura o. Ðe esia menye susu nyui si ta wòle be míadzro mía ɖokui me kpɔ oa? Le kpɔɖeŋu me, le Kristotɔwo ƒe kpekpewo me la, ate ŋu adzɔ bɔbɔe be míaɖe mɔ míaƒe susu nanɔ tsaglãla tsam alo anɔ nu siwo míava wɔ emegbe la ŋu. Le ema teƒe la, ele be míana míaƒe susu katã naku ɖe nya siwo gblɔm wole ŋu, eye míade ŋugble tso ale si míate ŋu atsɔ wo ade dɔwɔwɔ me bene mía kple mía Fofo si le dziƒo, Yehowa Mawu, kpakple mía nɔvi Kristotɔwo dome ƒomedodoa naganyo ɖe edzi ŋu.—Psalmo 22:23; Marko 4:24.\n6. Nu ka tae Yesu mewɔ ŋutsua ƒe biabiaa dzi nɛ o?\n6 Nu ka kee ɖaʋã ŋutsua wòbia nya ma o, Yesu mewɔ eƒe biabiaa dzi nɛ o. Ke boŋ, Yesu gblɔ nɛ be: “[Ŋutsu,] amekae ɖom ʋɔnudrɔ̃la alo numãla ɖe mia dzi mahã?” (Luka 12:14) Le nya ma gbɔgblɔ me la, Yesu nɔ susu hem yi nane si le nyanya na ameawo nyuie la dzi, si nye be, le Mose ƒe Sea nu la, woɖo ʋɔnudrɔ̃lawo ɖe duwo me be woadrɔ̃ nya mawo ƒomevi. (Mose V, 16:18-20; 21:15-17; Rut 4:1, 2) Gake nane si le vevie wu ŋue Yesu ya tsi dzi ɖo—ɖaseɖiɖi tso Fiaɖuƒea ŋuti nyateƒea ŋu kple Mawu ƒe lɔlɔ̃nu fiafia amewo. (Yohanes 18:37) Le Yesu ƒe kpɔɖeŋua sɔsrɔ̃ me la, míeɖea mɔ xexemenyawo hea míaƒe susu ɖa le dɔ vevitɔ dzi o, ke boŋ míezãa míaƒe ɣeyiɣi kple ŋusẽ le nunya me tsɔ ɖea gbeƒã nya nyuia ‘hewɔa dukɔwo katã me tɔwo ne woanye nusrɔ̃lawo.’—Mateo 24:14; 28:19.\nMikpɔ Nyuie Le Ŋukeklẽ Ŋuti\n7. Nya kae Yesu gblɔ si kpe ɖe mía ŋu míese nu si ʋã ŋutsua wòbia nyaa gɔme?\n7 Esi ŋutete le Yesu si be wòade dzesi ame ƒe dzimesusuwo ta la, ede dzesi nɔnɔme gbegblẽ aɖe si nye ŋkubiãnya le ŋutsua me, si wɔe be wòbia Yesu be wòade nu yewoƒe ƒomenyaa me ɖo. Eya ta le esi Yesu nagbe eƒe biabiaa dzi wɔwɔ nɛ ko teƒe la, eɖe nu si tututu ʋã ŋutsua wòbia nyaa la ɖe go esime wògblɔ be: “Mikpɔ nyuie, eye milé be na mia ɖokui le ŋukeklẽ [ƒomevi ɖe sia ɖe, NW] ŋuti; elabena ame ƒe agbe menɔa eƒe nukpɔkpɔ vivivo la me o.”—Luka 12:15.\n8. Nu kae nye ŋukeklẽ, eye afi kae wòate ŋu akplɔ ame yii?\n8 Ŋukeklẽ nye nu si de ŋgɔ wu didi be ga alo nane si ame hiã ŋutɔŋutɔ la nasu esi ko. Enye “didi vevie be kesinɔnu alo nunɔamesiwo alo ame bubu aɖe ƒe nu nasu ye si.” Ate ŋu anye nu ƒe kɔmaɖimaɖiname ƒe didi vevie be nuwo nasu ame si—nu siwo nye ame bubu tɔ gɔ̃ hã—ne wòanye be wole ye si ta ko, nuawo ɖahiãe alo meɖahiãe o, alo ale si wòakpɔ ŋusẽ ɖe ame bubuwo dzi ŋu mabumabui. Ŋuklẽla ɖea mɔ nu si dim wòle la va kpɔa ŋusẽ ɖe eƒe tamesusu kple nuwɔnawo dzi ale gbegbe be wòva zua eƒe mawu. Ðo ŋku edzi be apostolo Paulo tsɔ ŋuklẽla sɔ kple trɔ̃subɔla, si domenyinyi aɖeke meli na le Mawu ƒe Fiaɖuƒea me o.—Efesotɔwo 5:5; Kolosetɔwo 3:5.\n9. Mɔ kawo nue ŋukeklẽ ate ŋu adze le? Gblɔ woƒe kpɔɖeŋu aɖewo.\n9 Mewɔ nuku o be Yesu xlɔ̃ nu ku ɖe “ŋukeklẽ ƒomevi ɖe sia ɖe ŋu.” Ŋukeklẽ ƒomevi vovovowoe li. Se Ewoawo dometɔ mamlɛtɔ yɔ wo dometɔ aɖewo esime wògblɔ be: “Megabiã ŋu ɖe hawòvi ƒe aƒe dzi o. Megabiã ŋu ɖe hawòvi srɔ̃, eƒe dɔlaŋutsu alo eƒe dɔlanyɔnu, eƒe nyi alo eƒe tedzi, alo nusianu, si nye hawòvi tɔ la ƒe ɖeke dzi o.” (Mose II, 20:17) Ame vovovo siwo wɔ nu vɔ̃ gãwo le esi ŋukeklẽ ƒomevi aɖe ƒe mɔ̃ ɖe wo ta la ŋuti nuŋlɔɖiwo le Biblia me fũu. Satanae nye ame gbãtɔ si biã ŋu nu si nye ame bubu tɔ—ŋutikɔkɔe, bubu kple ŋusẽ si nye Yehowa ɖeka kolia tɔ la. (Nyaɖeɖefia 4:11) Woble Xawa wòbiã ŋu ɖokuisinɔnɔ ƒe gomenɔamesi, eye esia kplɔ amegbetɔƒomea de nu vɔ̃ kple ku me. (Mose I, 3:4-7) Mawudɔla siwo megava kpɔ ŋudzedze ɖe woƒe dɔdeasiwo ŋu o la ‘gblẽ woawo ŋutɔwo ƒe nɔƒewo ɖi’ heti nu si womedze na o la yome si na wozu gbɔgbɔ vɔ̃wo. (Yuda 6; Mose I, 6:2) De ŋugble tso Bileam, Axan, Gexazi, kple Yuda ƒe ŋutinyaawo hã ŋu kpɔ. Le esi teƒe be woakpɔ ŋudzedze ɖe nu si le wo si le agbe me ŋu la, woɖe mɔ didi vevie be nunɔamesiwo nasu yewo si na wozã woƒe ŋusẽ alo agbanɔamedzinɔƒe le mɔ gbegblẽ nu, si he gbegblẽ kple tsɔtsrɔ̃ va wo dzi.\n10. Nu kae Yesu ƒe nuxlɔ̃amenya si nye “mikpɔ nyuie” fia?\n10 Esɔ ŋutɔ be hafi Yesu naxlɔ̃ nu tso ŋukeklẽ ŋu la, egblɔ be “mikpɔ nyuie” si gɔme woagate ŋu aɖe be “mike ŋku ɖi.” (NW) Nu ka tae? Elabena ele bɔbɔe ŋutɔ be woakpɔe be ame aɖe le ŋu klẽm alo le ŋu biãm, gake esesẽna ŋutɔ be ame ŋutɔ nalɔ̃ ɖe edzi be yeɖi fɔ le go sia me. Ke hã, de dzesii be apostolo Paulo gblɔ be “nuvɔ̃wo katã ƒe ke enye galɔlɔ̃.” (Timoteo I, 6:9, 10) Nusrɔ̃la Yakobo ɖe nu me be ne nudzodzro vɔ̃ la “fɔ fu la, edzia nuvɔ̃.” (Yakobo 1:15) Le ɖekawɔwɔ me kple Yesu ƒe nuxlɔ̃amea la, ele be “míake ŋku ɖi,” menye be míanɔ ŋku lém ɖe ame bubuwo ŋu be míanya ne wonye ŋuklẽlawo hã o, ke boŋ be míadzro mía ɖokuiwo me akpɔ be nu ka ŋue míaƒe dzi ku ɖo hã, bene “míanɔ ŋudzɔ ɖe ŋukeklẽ ƒomevi ɖe sia ɖe ŋu.”\n11, 12. (a) Nuxlɔ̃amenya kae Yesu gblɔ ku ɖe ŋukeklẽ ŋu? (b) Nu ka tae wòle be míawɔ ɖe Yesu ƒe nuxlɔ̃amenyaa dzi?\n11 Susu bubu aɖe hã gali si tae wòle be míanɔ ŋudzɔ ɖe ŋukeklẽ ŋu ɖo. De dzesi nu si Yesu gblɔ kplɔe ɖo, be: “Elabena ame ƒe agbe menɔa eƒe nukpɔkpɔ vivivo la me o.” (Luka 12:15) Esi míele nunɔamesiwo didi vivivo ƒe ɣeyiɣi me, eye amewo gblɔna be nu geɖe ƒe ame si nɔnɔ ye nana wokpɔa dzidzɔ, eye be emae nye dzidzedzekpɔkpɔ ta la, ele be míade ŋugble le nya sia ŋu vevie. Yesu to nya sia dzi le eɖem fia be nudzedziname ŋutɔŋutɔ kple agbenɔnɔ si me dzidzeme le menɔa te ɖe ŋutilãmenunɔamesiwo alo ale si gbegbe nu le ame si dzi o.\n12 Gake ame aɖewo malɔ̃ ɖe nya sia dzi o. Woate ŋu agblɔ be ŋutilãmenunɔamesiwo nana be ame nɔa agbe le dziɖeɖi kple dzidzɔ geɖe wu me, eye be esia le vevie. Eya ta woƒoa wo ɖokui ɖe dɔwɔwɔ me vevie be yewoate ŋu akpɔ ga geɖe aƒle nu nyuiwo kple mɔ̃ yeye ɖe sia ɖe si le tsia dzi, si nya dzro wo ko. Wosusu be esiae nye nudzedziname ƒe agbe. Gake nuŋububu nenema na be womekpɔa nu si Yesu wɔnɛ la dzea sii o.\n13. Nukpɔsusu si da sɔ kae wòle be wòanɔ mía si ku ɖe agbe kple nunɔamesiwo ŋu?\n13 Le esi Yesu nagblɔe nenye be nu geɖe ƒe ame si nɔnɔ nyo alo menyo o teƒe la, ɖe wòte gbe ɖe edzi boŋ be ame ƒe agbe menɔa “eƒe nukpɔkpɔ vivivo,” alo nu gbogbo siwo le esi la, me o. Mí katã míenya be nu ʋɛ aɖewo koe míehiã be míanɔ agbe alo alé agbea ɖe te, ɛ̃, míehiã nu gbogbo aɖeke o. Nu siwo ko míehiãe nye nuɖuɖu, nudodo, kple afi si míaziɔ ta ɖo. Nu siawo sɔ gbɔ ɖe gatɔwo si fũu, evɔ ele na ame dahewo ya be woadagba be nu si wohiã nasu wo si. Gake togbɔ be edzɔna alea hã la, nu ɖeka koe dzɔna ɖe wo katã dzi ne woku—nu sia nu nu yina. (Nyagblɔla 9:5, 6) Eya ta be gɔmesese kple asixɔxɔ nanɔ míaƒe agbe ŋu la, mate ŋu aku ɖe nu siwo ga ate ŋu aƒle alo nu siwo asu mía si ɖeɖe ko ŋu o, eye mele be wòanɔ nenema hã o. Nya sia me akɔ na mí nyuie ne míedzro nu me ku ɖe agbe si ƒomevi ŋu Yesu nɔ nu ƒom tsoe ŋu.\n14. Nu kae míate ŋu asrɔ̃ tso nya si wozã na “agbe” le Luka ƒe nuŋlɔɖi sia me la me?\n14 Esime Yesu gblɔ be “agbe menɔa nukpɔkpɔ vivivo me o” la, nya si wozã na “agbe” (Helagbe, zo·eʹ) le Luka ƒe Nya Nyui Gbalẽa me le afi sia meku ɖe ale si ame nɔa agbee ŋu o, ke boŋ agbe si míele ŋue wòku ɖo. * Yesu nɔ gbɔgblɔm be míeɖanye gatɔ alo ame dahe o, nu geɖe fũu ɖale mía si alo bebli hafi míekpɔa nu ɖuna o, míate ŋu awɔ naneke le ɣeyiɣi didi si míanɔ agbee ŋu o; eye míanya ne míanɔ agbe etsɔ ƒe ŋu si ake kura gɔ̃ hã o. Yesu gblɔ le eƒe Todzimawunyaa me be: “Amekae le mia dome, ne ele fu ɖem na eɖokui la, wòate ŋu atsɔ abɔ ɖeka akpe ɖe eƒe agbenɔɣi ŋu mahã?” (Mateo 6:27) Biblia gblɔe eme kɔ nyuie be Yehowa ɖeɖe koe nye “agbedzɔƒe,” eye eya ɖeɖe koe ate ŋu ana “agbe vavã la,” alo “agbe mavɔ,” agbe si nuwuwu manɔe na o la nuteƒewɔlawo, eɖanye le dziƒo loo, alo le anyigba dzi o.—Psalmo 36:10; Timoteo I, 6:12, 19.\n15. Nu ka tae ame geɖe tsɔa woƒe dzi kuna ɖe ŋutilãmenunɔamesiwo ŋu?\n15 Yesu ƒe nyawo ɖe ale si gbegbe wòle bɔbɔe be nukpɔsusu totro nasu amewo si ku ɖe agbea ŋu la fia. Kesinɔtɔwo kple ame dahewo siaa nye ame madeblibowo, eye nu ɖeka tɔgbie dzɔna ɖe wo katã dzi. Mose si nɔ anyi le blema la de dzesii be: “Míaƒe agbenɔƒewo nye ƒe blaadre, ne ede ƒã la, ƒe blanyi, eye fuɖename kple hiã nye wo adegbeƒonu; elabena wova yi kabakaba, eye míedzo.” (Psalmo 90:10; Hiob 14:1, 2; Petro I, 1:24) Susu sia tae “minɛ míaɖu nu, eye míano nu, elabena etsɔ míele kuku ge!” ƒe nukpɔsusu si ŋu apostolo Paulo ƒo nu tsoe la nɔa ame siwo mele ƒomedodo nyui aɖeke me kple Mawu o la si ɖo. (Korintotɔwo I, 15:32) Esi ame bubuwo kpɔe be amegbetɔ ƒe agbenɔɣi le kpuie ŋutɔ eye fuɖename geɖe le eme ta la, wosusuna be yewoanɔ dedie ahaɖe dzi ɖi ne yewodze agbagba ŋutilãmenu geɖe su yewo si. Wosusui be ne nu ŋutɔŋutɔ siwo wokpɔna kple ŋku sɔ gbɔ ɖe yewo si la, ana kakaɖedzi nanɔ yewoƒe agbe ŋu. Eya ta wowɔa dɔ sesĩe bene yewoaƒo kesinɔnuwo kple nunɔamesi geɖe nu ƒu, hebuna vodadatɔe be nu mawo ana yewoanɔ dedie ahakpɔ dzidzɔ.—Psalmo 49:7, 12, 13.\nDedienɔnɔ Le Etsɔme\n16. Nu ka dzie asixɔxɔ ŋutɔŋutɔ si le agbea ŋu menɔ te ɖo o?\n16 Enye nyateƒe be agbe kɔkɔ nɔnɔ—nuɖuɖu, nudodo, aƒe, kple kesinɔnu bubu, geɖe ƒe ame si nɔnɔ—ate ŋu ana ame naɖe dzi ɖi le agbe me alo ana be woazã atikewɔwɔmɔnu nyuitɔwo nɛ ne edze dɔ, bene ƒe ʋɛ aɖewo nagadze eƒe agbenɔƒewo dzi. Gake ɖe gɔmesese ŋutɔŋutɔ nɔa agbe sia ƒomevi nɔnɔ ŋu eye wònana wonɔa dedie ŋutɔŋutɔa? Menye ƒe ale si nu ame aɖe anɔ agbe alo nu agbɔsɔsɔme si anɔ esi, alo nu siwo gbegbe wòzãna dzie asixɔxɔ si le agbea ŋu nɔ te ɖo o. Apostolo Paulo tɔ asi afɔku si le ŋuɖoɖo ɖe nu mawo ƒomevi ŋu akpa me dzi. Eŋlɔ na Timoteo be: “De se na xexe sia me kesinɔtɔwo bena, woagado wo ɖokui ɖe dzi glodzo o, eye womagatsɔ woƒe mɔkpɔkpɔ aɖo kesinɔnuwo ƒe dediemanɔmanɔ dzi o; ke boŋ ɖe Mawu gbagbe, si tsɔ nuwo katã na mí fũ be, míawɔ wo ŋuti dɔ la dzi.”—Timoteo I, 6:17.\n17, 18. (a) Kpɔɖeŋu kawoe ku ɖe ŋutilãmenunɔamesiwo ŋu siwo wòanyo be míasrɔ̃? (b) Yesu ƒe lododo ka mee míadzro le nyati si kplɔe ɖo me?\n17 Nunya mele eme be ame natsɔ eƒe mɔkpɔkpɔ aɖo kesinɔnuwo dzi o, elabena ‘womenɔa anyi ɖaa o.’ Kesinɔnu geɖe nɔ blemafofo Hiob si, gake esi afɔku va ɖi ɖee la, eƒe kesinɔnuawo mete ŋu xɔ nɛ o; gbe ɖeka kple eƒe zãdodo la, nu mawo katã nu yi. Ƒomedodo sẽŋu si me wònɔ kple Mawue kpɔ eta wòte ŋu do le dodokpɔawo kple xaxawo me. (Hiob 1:1, 3, 20-22) Abraham mena eƒe ŋutilãmenunɔamesiwo xe mɔ nɛ be wòaxɔ dɔ sesẽ si Yehowa de esi la o, eye woyrae wòva zu “dukɔ geɖewo fofo.” (Mose I, 12:1, 4; 17:4-6) Enyo be míasrɔ̃ kpɔɖeŋu siawo kple bubuwo. Míeɖanye sɔhɛwo alo ame tsitsiwo o, ehiã be míadzro mía ɖokuiwo me kpɔ bene míanya nu si le vevie na mí le agbe me ŋutɔŋutɔ, kple nu si dzi míedaa míaƒe mɔkpɔkpɔ ɖo.—Efesotɔwo 5:10; Filipitɔwo 1:10.\n18 Gɔmesese geɖe le nya ʋɛ siawo siwo Yesu gblɔ ku ɖe ŋukeklẽ kple nukpɔsusu nyuitɔ si wòle be wòanɔ ame si ku ɖe agbea ŋu la ŋu, eye nufiame le eme vavã. Gake nu bubu aɖe hã nɔ susu me na Yesu, eye wòyi edzi do lo, alo wɔ kpɔɖeŋu wɔdɔɖeamedzi aɖe tso kesinɔtɔ bometsila aɖe ŋu. Alekee míate ŋu awɔ lododo ma me nyawo ŋu dɔ le egbeŋkekeawo me, eye nu kae míate ŋu asrɔ̃ tso eme? Nyati si kplɔe ɖo aɖo biabia siawo ŋu.\n^ mm. 14 Helagbe me nya bubu si gɔme woɖena be “agbe” lae nye biʹos, si me nya siwo nye agbemeŋutinya kple agbe ŋuti nunya tso. Le nyagɔmeɖegbalẽ aɖe ƒe nya nu la, biʹos kuna ɖe “agbenɔɣi alo ɣeyiɣi didi si ame nɔ agbe,” “ale si wonɔa agbeae,” kple “gɔmesese si le agbea ŋu” la ŋu.—Vine’s Expository Dictionary of Old and New Testament Words.\n• Nu kae míate ŋu asrɔ̃ le Yesu ƒe gbegbe be yemawɔ ŋutsu aɖe ƒe biabia dzi nɛ o la me?\n• Nu ka tae wòle be míakpɔ nyuie le ŋukeklẽ ŋu, eye aleke míate ŋu awɔ esiae?\n• Nu ka tae agbe menɔa te ɖe ŋutilãmenunɔamesiwo dzi o?\n• Nu kae ate ŋu ana asixɔxɔ kple dedienɔnɔ ŋutɔŋutɔ nanɔ ame ƒe agbe ŋu?\nNu ka tae Yesu gbe ŋutsu aɖe ƒe biabia dzi wɔwɔ nɛ?\nŊukeklẽ ate ŋu akplɔ ame ade gbegblẽ me\nAlekee Abraham ɖe nukpɔsusu nyuitɔ si wòle be wòanɔ ame si ku ɖe ŋutilãmenunɔamesiwo ŋu la fiae?


Marko 6 - Holy Bible [Ewe Bible 1913] - (Mar 6)\nEye wòdo go tso afima, eye wòva fofoawo de; eye eƒe nusiawo le eyome.\nEye esi Sabat ɖo la, ede asi nufiafia me le ƒuƒoƒe la, eye ame geɖe, siwo see la, ƒe nu ku, eye wogblɔ bena: Afika amesia kpɔ nusiawo tsoe, eye nunya ka ƒomevi nye esi wonae mahã, ale be ŋusẽdɔ siawo va ve me to eƒe asi dzi mahã?\nEye mete ŋu wɔ ŋusẽdɔa ɖeke le afima o, negbe dɔléla ʋeea ɖewo ko ŋu wòda gbe le, le esime wòda asi ɖe wo dzi.\nEye eƒe mo wɔ yaa le woƒe dzimaxɔse la ŋuti. Eye wotsa le kɔƒe, siwo ƒo xlã afima la me hele nu fiãm.\nTete wòyɔ ame wuieve la va egbɔ, eye wòde asi wo dɔdɔ me eveveve; eye wòna ŋusẽ wo de gbɔgbɔ makɔmakɔwo dzi;\neye wòde se na wo bena, woagatsɔ naneke de asi de mɔzɔzɔ ŋu o, negbe atizɔti ko; menye kotoku alo abolo o, alo ga nanɔ woƒe go nu hã o;\nke wòado atokotawo; eye womagado dziwui eve o.\nEye wògblɔ na wo bena: Afisi ke miayi ɖe aƒea ɖe me le la, minɔ afima vaseɖe gbesigbe ke miadzo.\nEye teƒe, si womexɔ mi le o, alo womeɖo to mi le o la, ne miele dzodzo ge le afima la, miʋuʋu ke le miaƒe afɔwo ŋuti ɖe anyi, ne wòanye ɖaseɖiɖi na wo. Vavã mele egblɔm na mi bena: Mele sesẽ ge na Sodomtɔwo kple Gomoratɔwo le ʋɔnudrɔ̃gbe la abe du ma ene o.\nEye esi wodo go yi la, wode gbe ƒã bena, woatrɔ le woƒe dzi me.\nEye wonyã gbɔgbɔ vɔ̃ gedewo do go, ye wòsi ami na dɔléla geɖewo heda gbe le wo ŋu.\nEye fia Herodes see; elabena eƒe ŋkɔ ɖi hoo, eye wòbena: Yohanes mawutsidetanamelae tsi tre tso ame kukuwo dome; eyaŋuti ŋusẽwo le dɔ wɔm le eme.\nKe bubuwo gblɔ bena: Eliya ye; eye bubuwo bena: Nyagblɔɖilae abe nyagblɔɖilaewo dometɔ ɖeka ene.\nKe esi Herodes see la, egblɔ bena; Yohanes, si nu metso ta le la, eyae tsi tre tso ame kukuwo dome.\nKe Herodes ŋutɔe dɔ wòlé Yohanes, eye wobiae de gaxɔ me le Herodia, si nye nɔvia Filipo srɔ̃ la, ŋuti, elabena eɖee.\nElabena Yohanes gblɔ na Herodes bena: Womede mɔ na wò bena naxɔ nɔviwò srɔ̃ o.\nEye Herodia lée de dɔme, eye wòle didim be, yeawui, ke mete ŋui o,\nelabena Herodes vɔ̃ Yohanes, amesi wònya bena, enye ame dzɔdzɔe kple ame kɔkɔe wònye la, eye wòkpɔ eta. Eye ne eɖo toe la, eɖoa xaxa me le nu geɖewo ŋuti, eye eƒe gbesese vivina nɛ.\nEye le ŋkeke, si dze eƒe dzi ŋu dzi la Herodes tu aglo le eƒe dzigbeŋkeke dzi na eƒe amegãwo kple aʋafia gãwo kpakple Galilea-me ŋkutawo;\neye esi Herodia vinyɔnuvi la ge de eme, eye woɖu ɣe la, edze Herodes kple amesiwo kpe ɖe eŋuti le kplɔ̃a ŋuti la ŋu; eye fia la gblɔ na nyɔnuvi la bena: Bia nusi ke nèlɔ̃ lam, eye mana wò.\nEye wòka atam ne bena: Nusi ke nabiam la, mana wò vaseɖe nye fiaɖuƒe la ƒe akpa afã dzi.\nEye esi wòɖo go yi la, egblɔ na dadaa bena: Nuka mabia mahã? Ke eya gblɔ bena: Bia Yohanes, mawutsidetanamela, ƒe ta.\nEye enumake wòɖe abla va fia la gbɔ, eye wòbiae gblɔ bena: Meɖi bena, natsɔ Yohanes mawutsidetanamela ƒe ta nam le agba me fifilaasi.\nEye wòve fia la ŋutɔ; gake la le eƒe atamkaka kple amesiwo le kplɔa ŋuti kpakplii ta la melɔ̃ be, yeagbe enana o.\nEye enumake fia la dɔ eŋudzɔsrafo ɖeka ɖa, eye wòde se ne be, wòaɖatsɔ eƒe ta ve;\neye wòyi, eye wòtso ta le enu le gaxɔ me, eye wotsɔ eƒe ta ɖe agba me ve, eye wòtsɔe na nyɔnuvi la, eye nyɔnuvi la tsoe na dadaa.\nEye esi eƒe nusrɔ̃lawo see la, wova tso eƒe kukua yi ɖaɖi.\nEye apostolowo ƒo ƒu ɖe Yesu gbɔ, eye woxlẽ nusiwo katã wowɔ kple nusiwo wòfiã la nɛ.\nEye wògblɔ na wo bena: Miva, ne miawo ɖeɖe miayi gbedzi, ne míadzudzɔ mía ɖokui ʋee. Elabena amesiwo le vavam gale yiyim la, wosɔ gbɔ, eye womekpɔ asinu gɔ̃ hã, ne woaɖu nu o.\nEye woɖo ʋu dzo heyi ɖe gbedzi, woawo ɖeɖe.\nEye ame gedewo kpo wo woyina, eye wodze si wo, eye wòsi du tso duawo katã me ƒo ƒu heto afɔ yi afima, eye wotre vava na woawo.\nEye esi Yesu do go la, ekpa ameha gãa de, eye eƒe dome tre de wo ŋuti, elabena wole abe ale, siwo nu kplɔla mele o ene, eye wòde asi nu geɖe tiatia me wo.\nEye esi wòsusɔ ʋee, ne zã nado la, eƒe nusrɔ̃lawo va egbɔ gblɔ bena: Teƒe la enye gbedzi, eye zã hã le dodom;\ndo mɔ wo, bena ne wòayi ɖe agbleta kple kɔƒe, siwo ƒo xlã mi la me, ne woaƒle nuɖuɖu na wo ɖokui.\nEye wòxɔ edzi na wo gblɔ bena: Miawo la mina nu wo, ne woaɖu. Eye wogblɔ nɛ bena: Ekema de miayi aɖaƒle abolo denario alafa eve nu, ne miatso ana wo, ne woaɖu mahã?\nEye wògblɔ na wo bena: Abolo nenie le mia si mahã? Miyi ɖakpɔe ɖa. Eye esi wonyae la, wogblɔ bena: Wo ame atɔ kple tɔmelã eve.\nEye wòɖo na wo bena, wo katã nanɔ anyi hamehame ɖe gbe mumu la dzi.\nEye wonɔ anyi hamehame, ɖewo alafa, ɖewo blaatɔ̃.\nEye esi wòtso abolo atɔ̃ la kple lã eveawo la, ekpa dziƒo, eye wòyra ɖe wo dzi, eye wòŋe aboloawo me, eye wòtso wo na nusrɔ̃lawo, bena woatsa wo aɖo wo ko me, eye wòmã lã eveawo hã me ɖe wo katã dome.\nEye wo katã woɖu nu, eye woɖi ƒo.\nEye wofa kakɛ, siwo susɔ la, ɖe kevi wuieve me fũ kple lãwo ƒe ɖe hã.\nEye amesiwo ɖu aboloawo la, wo nu ano ŋutsu akpe atɔ̃.\nEye enumake wòƒoe ɖe eƒe nusrɔ̃lawo nu be, woaɖo ʋu, ne wòadze ye ŋgɔ ayi go keme dzi ɖe Betsaida, vaseɖe esime ye ŋutɔ yeaɖe asi le ameha la ŋu.\nEye esi wòɖe mo na wo megbe la, edzo heyi ɖe to la dzi, be yeado gbe ɖa.;\nEye esi fiẽsi ɖo la, ʋu la ɖo ƒu titina, eye eya ɖeka susɔ ɖe gota.\nEye wòkpɔ wo wole fu kpem le ʋuakuku me; elabena ya ƒo le wo kpem Eye ano zã ƒe ŋudzɔɣi enelia me la ele ƒu dzi zɔm gbɔna wo gbɔ, eye wòdi be, yeato wo ŋuti ayi;\nke esi wokpɔe wòle ƒua dzi zɔm la, wobu xa bena, ŋɔlie, eye wodo ɣli;\nelabena wo katã wokpɔe, eye dzika tso wo ƒo. Ke eƒo nu kpli wo enumake gblɔ bena: Mina miaƒe dzi nadze eme; nyee nye esi, migavɔ̃ o hee!\nEye woge ɖe nu la me le wo gbɔ, eye ya la dzudzɔ, eye woƒe nu ku ŋutɔ;\nelabena womenya ta le aboloawo nu o, ke boŋ woƒe dzime sẽ.\nEye wotso ƒu la ɖi go ɖe Genezaret.\nEye esi wodo go le ʋua me la, enumake wodze sii,\neye du dzo le afima nutoawo katã me godoo, eye wode asi amesiwo ƒe lãme gblẽ la tsɔtsɔ me ɖe abawo dzi va afisi wose be, ele.\nEye afisi wòyina ɖo le kɔƒewo alo duwo me alo agbletawo la, wotsɔa dɔlélawo va dana ɖe ablɔwo me, eye woɖea kuku ne bena, yewoade asi eƒe awuto ɖeɖeko ŋu; eye ame alesi nu de asi eŋu ko la, ƒe lãme sẽna.


Akpa 14 Lia Ƒe Ŋgɔdonya | Biblia Me Nusɔsrɔ̃wo Na Ðeviwo\nGBE BUBU Acholi Afrikaans Albanian Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Tokunɔgbe Britain Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Croatian Cuba Tokunɔgbe Czech Dangme Danish Dayak Ngaju Dutch Ecuador Tokunɔgbe Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko India Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Tokunɔgbe Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Tokunɔgbe Miskito Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Runyankore Russia Tokunɔgbe Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Tokunɔgbe Spanish Sranantongo Sunda Swahili Swati Swedish Switzerland Germaniagbe Tagalog Tahitian Taiwan Tokunɔgbe Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nKristotɔ gbãtɔawo ɖe gbeƒã Fiaɖuƒeŋutinya nyuia yi anyigba ƒe seƒe ke. Yesu fia afi si woaɖe gbeƒã le la wo eye wòkpe ɖe wo ŋu nukutɔe wofia nu amewo le wo degbe me. Yehowa na wo dzideƒo kple ŋusẽ be woaɖu yometiti sesẽwo dzi.\nYesu na apostolo Yohanes kpɔ Yehowa ƒe ŋutikɔkɔe le ŋutega aɖe me. Le ŋutega bubu me la, Yohanes kpɔ Dziƒofiaɖuƒea wòɖu Satana dzi eye wòxɔ ŋusẽ le esi tegbee. Yohanes kpɔ Yesu wònɔ Fia ɖum eye eƒe hatidziɖula ame 144,000-awo le eŋu. Yohanes gakpɔ anyigba bliboa wòzu paradiso. Ame sia ame le Yehowa subɔm le ŋutifafa me eye wowɔ ɖeka.\nNe míewɔ dɔ si Yehowa de asi na mí la, ehea ŋutikɔkɔe vana nɛ\nTsɔ wò agbe ɖe adzɔgbe na Yehowa eye nàɖee fiae be yedi be eƒe Fiaɖuƒea naɖu ye dzi\nNa Yehowa nanye Xɔ̃wò vevi\nŊusẽ wɔnuku kae gbɔgbɔ kɔkɔe la na wo?\nSubɔsubɔhakplɔla siwo wu Yesu la dze agbagba be yewoana nusrɔ̃lawo nadzudzɔ gbeƒãɖeɖe. Gake womate ŋui o.\nSaul lé fu Kristotɔwo vevie, gake eteƒe madidi o atrɔ.\nNu ka tae Yehowa dɔ Petro be wòayi ŋutsu sia si menye Yudatɔ o la ƒe aƒe me?\nApostolo Paulo kple ehati dutanyanyuigblɔlawo dze gbeƒãɖeɖedɔa gɔme le teƒe didiwo.\nAkpa kae gbɔgbɔ aɖe, anyigbaʋuʋu, kple yi aɖe wɔ le ŋutinya sia me?\nWo ame evea wɔ dɔ ɖekae abe xɔlɔ̃wo kple hatisubɔlawo ene ƒe geɖe.\nMɔa zɔzɔ menɔ bɔbɔe o, gake naneke mete ŋu xe mɔ na apostolo sia o.\nYesu ɖe ŋutega aɖewo siwo ku ɖe etsɔme ŋu la fiae.\nNu siwo woɖe fia Yohanes na míekpɔ ale si Mawu Fiaɖuƒea ana nuwo natrɔ le anyigba dzi.\nƉoe Ɖe Amewo Ɖoe Ɖe Amewo Akpa 14 Lia Ƒe Ŋgɔdonya


GBE BUBU Afrikaans Albanian Armenian Azerbaijani Azerbaijani (Cyrillic) Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Setswana Slovenian Spanish Swahili Swedish Tagalog Tsonga Turkish Ukrainian Xhosa Zulu\nWole ʋɔnu drɔ̃m Yehowa Ðasefo * 16 le Taganrog be wonye nu vlo wɔlawo le esi wokpɔa gome le woƒe subɔsubɔkpekpewo me eye woƒoa nu tso woƒe dzixɔsewo ŋu na amewo ta. Esiae nye zi gbãtɔ nu sia tɔgbi dzɔ le egbegbe Russia. * Ne wobu fɔ wo le ʋɔnua la, ke woado fe na wo be woaxe home si akɔ mo dzi va se ɖe ruble 300,000 (Amerika-dɔlar 10,000) alo be woade wo gaxɔ me ƒe agbɔsɔsɔme aɖe va se ɖe ƒe enyi le go aɖewo me. Wode se na Ðasefo 16-awo be womegadzo le Taganrog o va se ɖe esime ʋɔnudrɔ̃ƒea tso nya me.\nMɔxexe ɖe Yehowa Ðasefowo ƒe mawusubɔsubɔ ƒe ablɔɖe nu le Taganrog dze egɔme le June 2008 me esi Rostov Nutome Ʋɔnudrɔ̃ƒea ƒe amesamalaa tsɔ nya ɖe Ðasefowo ŋu le ʋɔnu kple susu be yeana woaɖo asi Yehowa Ðasefowo ƒe Habɔbɔ si le Taganrog ƒe dɔwɔnawo dzi. Egblɔ be nya siwo dzena le Yehowa Ðasefowo ƒe subɔsubɔgbalẽwo me la nye aglãdzenyawo. Nutome Ʋɔnudrɔ̃ƒea da asi ɖe ʋɔnudrɔ̃la amesamalaa ƒe nyawo dzi, eye le December 8, 2009 dzi la, Russiatɔwo ƒe Ʋɔnudrɔ̃ƒe Kɔkɔtɔ hã da asi ɖe Nutome Ʋɔnudrɔ̃ƒea ƒe nyametsotsoa dzi.\nLe Ʋɔnudrɔ̃ƒe Kɔkɔtɔ ƒe nyametsotsoa megbe la, dziɖuɖumegã siwo le nutoa me na woɖo asi Yehowa Ðasefowo ƒe Fiaɖuƒe Akpata (tadeaguƒe) si le Taganrog la dzi, si wɔe be Ðasefoawo va te woƒe kpekpewo wɔwɔ le aƒewo me. Ʋɔnudrɔ̃ƒea de se hã be dziɖuɖumegãwo nabu Yehowa Ðasefowo ƒe agbalẽ 34 be wonye Agbalẽ Siwo Dea Aglãdzedze Ƒe Dzi Ƒo. Yehowa Ðasefowo meda asi ɖe nyametsotso sia dzi o, eya ta wotsɔ nyaa yi Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒea be woatso afia dzɔdzɔe na yewo.\nTaganrog dziɖuɖumegãwo tsɔ ʋɔnudrɔ̃ƒeawo ƒe nyametsotsowo ɖo ŋgo ɖe fu na Ðasefoawo hesẽ ŋuta le wo ŋu. Le ƒe 2011 me la, kpovitɔ aɖewo ge ɖe Ðasefo 19 ƒe aƒewo me le ŋdi kanyaa ga 6, wonyɔ ƒomewo le aba dzi, amegãɖeɖiwo kple nyagãɖeɖiwo kpakple ɖeviwo siaa le wo me, eye wodi agbalẽ siwo wobuna be wodea aglãdzedze ƒe dzi ƒo la gaƒoƒo 8 va se ɖe gaƒoƒo 11 sɔŋ. Kpovitɔ siawo xɔ subɔsubɔgbalẽ ɖe sia ɖe le Ðasefoawo si ameŋumabumabutɔe, eye wolɔ woƒe nunɔamesi aɖewo hã dzoe. Nutoa me dziɖuɖumegãwo yi ɖaɖe video Ðasefowo ƒe subɔsubɔwɔnawo kple ame ɖekaɖekawo le Ðasefowo ƒe kpekpewɔƒewo le adzame ale be yewoatsɔ adi nya na wo. Taganrog dziɖuɖumegãwo ƒe nuwɔna siawo va zu kpo le megbe na dukɔmeviwo si na be woawo hã te fuɖeɖe na Yehowa Ðasefowo hele ŋuta sẽm le wo ŋu le Russia godoo. *\nWoda asi ɖe Yehowa Ðasefowo ƒe subɔsubɔha dzi le xexea me godoo. Russia Ƒe Dukplɔse kple Europa Amegbetɔ Ƒe Gomenɔamesiwo Ŋuti Ðoɖo ɖe mɔ ɖe mawusubɔsubɔ ƒe ablɔɖe ŋu na amewo. Ʋɔnudrɔ̃ƒe kɔkɔtɔwo le xexea me godoo da asi ɖe edzi be mawusubɔsubɔ ƒe ablɔɖe sia le Yehowa Ðasefowo si. Gake dziɖuɖumegã siwo le Taganrog ƒe nuwɔnawo na wòdze abe ɖe Ðasefowo medze na gome sia o ene.\nWomekpɔ tso nya me le ʋɔnu si drɔ̃m wole Ðasefowo be wonye nu vlo wɔlawo la ŋu haɖe o, eye wole mɔ kpɔm be woatso nyaa me mlɔeba le May me le nyataƒonya mamlɛawo sese vɔ megbe. Ne ʋɔnudrɔ̃ƒea tso nya me be woade Ðasefo 16 mawo gaxɔ me la, ke Yehowa Ðasefo 800 kple edzivɔ siwo le Taganrog la ƒe ablɔɖe aɖo afɔku me. Eye Russia ƒe nuto bubuwo ƒe ʋɔnudrɔ̃ƒewo hã ate ŋu awɔ nyametsotso ma ŋu dɔ le nya siwo wotsɔ ɖe Ðasefowo ŋu la dɔdrɔ̃ me.\nGrigory Martynov, si nye Yehowa Ðasefowo ƒe nyanuɖela si le Russia, gblɔ be: “Afɔkpotutu mawusubɔsubɔblɔɖe le mɔ sia nu mesɔ o. Yehowa Ðasefowo menye ŋɔdzinu na dukɔmeviwo ƒe nuteƒewɔwɔ na Russia Dukɔa kple eƒe dedienɔnɔ o. Wole ŋuta sẽm le wo ŋu hele ʋɔnu drɔ̃m wo le esi wonye Yehowa Ðasefowo ta ko.”\n^ mm. 2 Ðasefo 16-awo dometɔ 10 koe dze le nɔnɔmetata me.\n^ mm. 2 Russiatɔwo ƒe dziɖuɖumegãwo nɔ te ɖe Russia Dukɔa Ƒe Nu Vlo Wɔwɔ Ƒe Se ƒe nyati 282.2(1) kple (2) dzi tsɔ nya ɖe Ðasefo 16 ŋu le ƒe 2012 me. Nyati siawo ɖe mɔ be woate ŋu ade ame gaxɔ me va se ɖe ƒe etɔ̃. Wonɔ te ɖe Nu Vlo Wɔwɔ Ƒe Se ƒe nyati 150(4) dzi bu fɔ hame ene aɖewo ƒe ŋgɔxɔlawo, eye esia ate ŋu ana woade wo gaxɔ me ƒe atɔ̃ va se ɖe ƒe enyi.\n^ mm. 5 Tso December 8, 2009 dzi, esime Russiatɔwo ƒe Ʋɔnudrɔ̃ƒe Kɔkɔtɔ bu fɔ Yehowa Ðasefowo ko la, kpovitɔwo lé Ðasefo 1,600 kple edzivɔ eye woxe mɔ ɖe woƒe mawusubɔsubɔgbalẽ 70 kple edzivɔ siwo wogblɔ be wodea “aglãdzedze ƒe dzi ƒo” la nu, woge ɖe Ðasefowo ƒe aƒewo kple tadeaguƒe siwo wu 171 me akpasesẽtɔe hetsa wo me, eye woyi ɖade zitɔtɔ woƒe subɔsubɔwɔna 69 me.


Hiob 15 | Biblia Le Internet Dzi | Xexe Yeye Gɔmeɖeɖe\nElifaz ƒe nuƒo evelia (1-35)\nEgblɔ be Hiob mevɔ̃a Mawu o (4)\nEgblɔ be Hiob nye dadala (7-9)\n‘Mawu mexɔ eƒe ame kɔkɔewo dzi se o’ (15)\n‘Ame vɔ̃ɖie kpea fu’ (20-24)\n15 Eye Temantɔ Elifaz+ ɖo eŋu be: 2 “Ðe nunyala atsɔ nya gbɔlowo* sɔŋ aɖo nya ŋua,Alo ɖe wòatsɔ ɣedzeƒeya ayɔ eƒe dɔ mea? 3 Mokanamenyawo ɖeɖe maɖe vi aɖeke o,Eye tsɔɖui aɖeke mele nuƒoƒo gbɔlo me o. 4 Èna mawuvɔvɔ̃ me gbɔdzɔ,Eye nèna ŋugbledede le Mawu ŋu yi to. 5 Elabena wò vodada ye fiaa mɔ nya si nègblɔna,*Eye nètia nuƒoƒo ayetɔe. 6 Wò ŋutɔ wò nue le fɔ bum wò, menye nyee o;Wò ŋutɔ wò nuyiwoe nye ɖasefo ɖe ŋuwò.+ 7 Wòe nye ame gbãtɔ wodzi loo,Alo ɖe nètre dzɔdzɔ na togbɛwoa? 8 Ðe nèsea Mawu ƒe nya ɣaɣlawoa,Alo wò ɖeka gbɔ koe nunya tso aƒe ɖoa? 9 Nu ka koŋ nènya, si míawo ya míenya o?+ Nu ka gɔmee nèse, si gɔme míawo ya míese o? 10 Ta ƒowɔ kple amegãɖeɖiwo le mía dome,+Ame siwo tsi wu fofowò gɔ̃ hã. 11 Ðe Mawu ƒe akɔfanyawo,Alo eƒe nya siwo wògblɔ tufafatɔe la, mesɔ gbɔ na wò oa? 12 Nu ka tae nèna wò dzi le blewòm,Eye nu ka tae wò ŋku biã hɛ̃ le dziku me? 13 Elabena ètrɔ wò dziku ɖe Mawu ŋu,Eye nèna nya siawo tɔgbi le dodom le nuwò. 14 Nu kae amegbetɔ nye, be wòanɔ dzadzɛ,Alo be nyɔnu tɔ dzidzia nanye ame dzɔdzɔe?+ 15 Kpɔ ɖa! Mexɔ eƒe kɔkɔetɔwo ke hã dzi se o,Eye dziƒowo ŋutɔ hã medza le eŋkume o.+ 16 Ʋuu keke wòahayi ame nyɔŋu, ame vlo,+Ame si le nu madzɔmadzɔ nom abe tsi ene la nye gea? 17 Magblɔe na wò sea; ɖo tom! Na magblɔ nu si teƒe mekpɔ la na wò, 18 Nu si nunyalawo se tso wo fofowo gbɔ,+Eye womeɣla eƒe ɖeke o. 19 Woawo koe wotsɔ anyigba la na,Eye ame tutɔ aɖeke meto wo dome o. 20 Ame vɔ̃ɖi kpea fuwo ƒe fu le eƒe ŋkekewo katã me,Le ƒe siwo katã wodzra ɖo ɖi na ŋutasẽla la me. 21 Esea gbeɖiɖi dziŋɔwo le eƒe to me;+Adzoblasuwo va dzea edzi le ŋutifafaɣi. 22 Mexɔe se be yeasi le viviti la nu o;+Elabe yi koe le elalam. 23 Ele tsatsam le nuɖuɖu* dim—afi kae ɖe le? Enyae nyuie be vivitidogbe la tu aƒe. 24 Xaxa kple veve doa ŋɔdzi nɛ;Wokpe edzi abe fia si ho aʋa ene. 25 Elabena edo eƒe asi ɖe Mawu ŋutɔ ŋuEye wòte kpɔ be yeatsi tsitre ɖe* Ŋusẽkatãtɔ la ŋu; 26 Elũ ɖe edzi kɔlialiatɔeKple eƒe akpoxɔnu titri sesẽ la;* 27 Eƒe mo da ami kpɔnyɔɔ,Eye wòda ami srɔsrɔsrɔ ɖe ali gbɔ; 28 Du siwo woava gbã la mee wòle,Aƒe siwo me amewo manɔ o,Siwo ava zu glikpowo. 29 Makpɔ ho o, eƒe kesinɔnuwo mali ke o,Eye eƒe nunɔamesiwo magbagba ɖe anyigba dzi o. 30 Masi le viviti nu o;Dzoƒaɖe ana eƒe alɔ nayrɔ,*Eye Mawu ƒe* numegbɔgbɔ alɔe ɖe nu.+ 31 Megable eɖokui be yeaɖo dzi ɖe nu si nye tofloko ŋu o,Elabena nu maɖevi koe wòakpɔ; 32 Ava eme hafi eƒe ŋkeke naɖo,Eye eƒe atilɔ mada ama akpɔ o.+ 33 Anɔ abe wainka si dudu eƒe waintsetse gbogbowo kɔ ɖi ene,Abe amiti si dudu eƒe seƒoƒowo kɔ ɖi ene. 34 Elabena mawumavɔ̃lawo* ƒe ha madzi ɖe edzi o,+Eye dzo afiã zãnuxɔlawo ƒe agbadɔwo. 35 Wofɔ fuɖename ƒe fu, wodzi nu vɔ̃ɖi,Eye beble sɔŋ koe tsi ɖe dɔ me na wo.”\n^ Alo, “nunya dzodzro.”\n^ Alo, “ye le nu fiam wò nu.”\n^ Alo, “yeanɔ te ɖe.”\n^ Egɔmeɖeɖe tẽe, “akpoxɔnu ƒe titriƒe.”\n^ Efia, mɔkpɔkpɔ aɖeke meli be eme aganyo nɛ o.\n^ Egɔmeɖeɖe tẽe, “Eye eƒe.”\n^ Alo, “xɔsegbelawo.”


Ale Si Nàwɔ Akpɔ Subɔsubɔha Vavãtɔ Adze Sii\nNe èdi be yeanye Mawu xɔlɔ̃ la, ke ele be nanɔ subɔsubɔha si dzi Mawu da asi ɖo me. Yesu gblɔ be ‘nyateƒe subɔlawo’ asubɔ Mawu le “nyateƒe” me. (Yohanes 4:23, 24) Mɔ nyui ɖeka koe li si dzi woato asubɔ Mawu. (Efesotɔwo 4:4-6) Subɔsubɔha vavãtɔ kplɔa ame yia agbe mavɔ mee, eye alakpasubɔsubɔ kplɔa ame yia tsɔtsrɔ̃ me.—Mateo 7:13, 14.\nÀte ŋu akpɔ subɔsubɔha vavãtɔ adze sii ne èlé ŋku ɖe amesiwo le eme ƒe agbenɔnɔ ŋu. Esi Yehowa nye ame nyui ta la, ele be amesiwo nye esubɔla vavãwo nanye ame nyuiwo. Abe alesi aŋutiti nyui tsea aŋuti nyuiwo ene la, nenemae subɔsubɔha vavãtɔa wɔa emenɔlawo ame nyuiwoe.—Mateo 7:15-20.\nYehowa xɔlɔ̃wo dea bubu deto Biblia ŋu. Wonya be Mawu gbɔe Biblia tso. Woɖea mɔ be nusi wògblɔ nafia mɔ yewo le agbe me, wòakpe ɖe yewo ŋu yewoakpɔ yewoƒe kuxiwo gbɔ, eye be wòakpe ɖe yewo ŋu yewoasrɔ̃ nu tso Mawu ŋu. (Timoteo II, 3:16) Wodzea agbagba tsɔa nya siwo woɖea gbeƒãe wɔa dɔe.\nYehowa xɔlɔ̃wo lɔ̃a wo nɔewo. Yesu ɖe lɔlɔ̃ fia amewo esi wòfia nu wo tso Mawu ŋu, eye wòyɔ dɔ amesiwo nɔ dɔ lém. Amesiwo le subɔsubɔha vavãtɔ me hã lɔ̃a wo nɔewo. Abe Yesu ene la, womeɖia gbɔ ame dahewo alo gbebubudolawo o. Yesu gblɔ be amewo ato lɔlɔ̃ si woɖena fiana wo nɔewo dzi anya be yeƒe nusrɔ̃lawoe wonye.—Yohanes 13:35.\nMawu xɔlɔ̃wo dea bubu Mawu ƒe ŋkɔ, Yehowa ŋu. Ne ame aɖe gbe wò ŋkɔ zazã la, xɔ̃wò kplikplikplie ame ma nyea? Ao! Ne ame aɖe nye mía xɔlɔ̃ la, míezãa eƒe ŋkɔ, eye míeƒoa nu nyui tso mía xɔlɔ̃a ŋu na amewo. Eyata ele be amesiwo di be yewoanye Mawu xɔlɔ̃ nazã eƒe ŋkɔ eye woaƒo nu tso eŋu na amewo. Yehowa di be míawɔ ema.—Mateo 6:9; Romatɔwo 10:13, 14.\nAbe Yesu ene la, Mawu xɔlɔ̃wo fiaa nu amewo tso Mawu ƒe Fiaɖuƒea ŋu. Mawu ƒe Fiaɖuƒeae nye dziƒodziɖuɖu si awɔ anyigba la wòazu paradiso. Mawu xɔlɔ̃wo gblɔa Mawu ƒe Fiaɖuƒea ŋuti nyanyui sia na ame bubuwo.—Mateo 24:14.\nYehowa Ðasefowo dzea agbagba be yewoanye Mawu xɔlɔ̃wo. Wodea bubu Biblia ŋu eye wolɔ̃a wo nɔewo. Azɔ hã wozãa Mawu ƒe ŋkɔ hedea bubu eŋu eye wofiaa nu ame bubuwo tso Mawu ƒe Fiaɖuƒea ŋu. Yehowa Ðasefowo ƒe subɔsubɔe nye vavãtɔ le anyigba dzi egbea.


Nu si Biblia gblɔ—tetekpɔ\nNU SI BIBLIA GBLƆ | TETEKPƆ\nSrɔ̃gbegbe, lãmesẽkuxiwo, dzitsinya ƒe fuɖename—nu siwo dzɔna ɖe ame dzi ne eɖe mɔ tetekpɔ ɖu edzi la dometɔ aɖewo koe nye esiawo. Aleke míawɔ aƒo asa na tetekpɔwo?\nNu kae nye tetekpɔ?\nNe èkpɔ nane si nye nu gbegblẽ eye wòdzro wò be nàwɔe la, ke ezu tetekpɔ na wò. Le kpɔɖeŋu me, esi nèle fiase aɖe me le nuwo ƒlem la, èkpɔ nu nyui aɖe si dzro wò. Kasia susua va na wò be àte ŋu afi nua bɔbɔe evɔ womalé wò o. Gake wò dzitsinya gblɔ na wò be mègawɔ nu ma o! Eya ta èɖee ɖa le susu me eye nèdzo le teƒea. Tetekpɔa nu yi ye nye ema, èɖu tetekpɔa dzi.\nNe nane te wò kpɔ la, mefia be ènye ame vɔ̃ɖi o. Biblia gblɔ be mí katã míedoa go tetekpɔwo. (1 Korintotɔwo 10:13) Gake nu si le vevie nye ale si míewɔa nu ne wote mí kpɔ. Ame aɖewo bua dzodzro vɔ̃ si va susu me na wo la ŋu eye esia wɔnɛ be tetekpɔa ɖua wo dzi. Ame bubuwo hã ɖenɛ ɖa le susu me kaba.\n“Nu si tea ame sia ame kpɔnae nye eya ŋutɔ ƒe nudzodzro si henɛ eye wòblenɛ.”—Yakobo 1:14.\nNu ka tae wònyo be míawɔ nu kpata ne wote mí kpɔ?\nBiblia ƒo nu tso nu siwo kplɔa ame dea nu gbegblẽ wɔwɔ me la ŋu. Yakobo 1:15 gblɔ be: “Ne nudzodzro [vɔ̃] la fɔ fu la, edzia nu vɔ̃.” Kpuie ko la, ne míele nu manyomanyo ŋu bum la, eva ɖoa teƒe aɖe si míate ŋu asi le nua nu o abe ale si ko funɔ dzia vi godoo ene. Gake míate ŋu adze agbagba be míagazu kluviwo na dzodzro vɔ̃wo o. Míate ŋu aɖu dzodzro vɔ̃wo dzi.\nALE SI BIBLIA ATE ŊU AKPE ÐE MÍA ŊU\nAle si ko susua ate ŋu anɔ nu manyomanyowo ŋu bum la, nenema kee wòate ŋu aɖe wo ɖa hã. Aleke míawɔe? Ele be míatsɔ susua aɖo dɔ aɖe, dze aɖe si míeɖo kple mía xɔlɔ̃ aɖe alo nu nyui bubu aɖe ŋu. (Filipitɔwo 4:8) Anyo hã be míabu nu siwo adzɔ ne míena ta le tetekpɔ aɖe me ŋu. Nu siawo ƒe ɖewoe nye ale si wòagblẽ nu le míaƒe seselelãmewo, míaƒe ŋutilã kple mí kple Mawu dome ŋu. (5 Mose 32:29) Gbedodoɖa hã ate ŋu akpe ɖe mía ŋu geɖe. Yesu Kristo gblɔ be: “Minɔ gbedodoɖa dzi be miagadze tetekpɔ me o.”—Mateo 26:41.\n“Migana woable mi o: Mawu menye ame si woate ŋu aflu o. Elabena nu si ame ƒãna la, esia kee wòaŋe.”—Galatiatɔwo 6:7.\nNu kae míate ŋu awɔ wòakpe ɖe mía ŋu míaɖu tetekpɔwo dzi?\nBu tetekpɔwo be wonye ameflunu alo mɔ̃gbɔɖonu si ate ŋu akplɔ bometsila, ɖekemanyala alo ame si mele ŋudzɔ o ade afɔku me. (Yakobo 1:14, etenuŋɔŋlɔ) Nenema tututue wòle le gbɔdɔdɔ manɔsenu ƒe tetekpɔ si me tsonuwo gblẽa nu ŋutɔ la hã gome.—Lododowo 7:22, 23.\nYesu Kristo gblɔ be: “Ne wò ɖusimeŋku hea wò dea nu vɔ̃ me la, hoe ɖa nàtsɔ aƒu gbe.” (Mateo 5:29) Menye ɖee Yesu le gbɔgblɔm be míaho míaƒe ŋku ŋutɔŋutɔ o! Ke boŋ nya si gblɔm wòlee nye be ne míedi be míadze Mawu ŋu eye míakpɔ agbe mavɔ la, ke ele be míawu míaƒe ŋutinu siwo nana míewɔa nu gbegblẽ la le kpɔɖeŋumɔ nu. (Kolosetɔwo 3:5) Esia fia be míaɖoe koŋ agbe nu si akplɔ mí ade tetekpɔ me la wɔwɔ. Mawu subɔla wɔnuteƒe aɖe do gbe ɖa be: “Ðe nye ŋku ɖa le nu dzodzrowo kpɔkpɔ ŋu.”—Psalmo 119:37.\nMele bɔbɔe be míaɖu mía ɖokui dzi ya o. Nu si tae nye be ‘ŋutilãa gbɔdzɔ.’ (Mateo 26:41) Eya ta míada vo godoo. Togbɔ be ele alea hã la, ne míetrɔ dzi me vavã eye míedze agbagba be míagawɔ nu ma ake o la, mía Wɔla Yehowa Mawu akpɔ ‘nublanui na mí eye wòase veve’ ɖe mía nu. (Psalmo 103:8) Nya sia fa akɔ na ame loo!\n“Oo Yah, ne vodadawo ŋue nèléa ŋku ɖo la, Oo Yehowa, anye ne ame kae ate ŋu anɔ te?”—Psalmo 130:3.\nAle Si Nàɖu Tetekpɔwo Dzi


Subɔsubɔha | Nya Si Biblia Gblɔ\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Thai Tigrinya Tsonga Turkish Twi Ukrainian Vietnamese Xhosa Zulu\nNu ka tae subɔsubɔhawo bɔ alea?\n“Mieɖe asi le Mawu ƒe se la ŋu, gake mielé fɔ ɖe amegbetɔwo ƒe kɔnyinyiwo ya ŋu vevie.”—Marko 7:8.\nMawusɔbɔsubɔ ƒe didi le amewo me eye woate ŋu aɖi kɔ na didi sia ne wosubɔ Mawu. (Mateo 5:3) Esi amewo le agbagba dzem be yewoaɖi kɔ na didi sia ta la, woɖo subɔsubɔha geɖewo anyi. Wotu subɔsubɔha siawo ɖe amegbetɔwo ƒe susuwo dzi ke menye Mawu ƒe susuwo dzi o.\nLe kpɔɖeŋu me, Biblia gblɔ tso subɔsubɔha aɖe si nɔ anyi le ƒe alafa gbãtɔ me la me tɔwo ŋu be: “Dzo le wo me ɖe Mawu ŋu; gake menye le sidzedze vavãtɔ nu o; elabena esi womenya Mawu ƒe dzɔdzɔenyenye o, ke boŋ wole didim be yewoaɖo yewo ŋutɔ tɔ anyi ta la, womebɔbɔ wo ɖokuiwo ɖe Mawu ƒe dzɔdzɔenyenye la te o.” (Romatɔwo 10:2, 3) Nenema kee, egbea hã subɔsubɔha gbogbo aɖewo li siwo fiaa “amegbetɔwo ƒe sededewo.”—Marko 7:7.\nÐe wòhiã kokoko be nànɔ subɔsubɔha aɖe mea?\n‘Mina míanɔ mía nɔewo ŋu bum, bene míado ŋusẽ mía nɔewo hena lɔlɔ̃ kple dɔ nyuiwo wɔwɔ, eye míaganɔ míaƒe ƒuƒoƒewo gblẽm ɖi o.’—Hebritɔwo 10:24, 25.\nHebritɔwo 10:25 zã nya siwo nye ‘míaganɔ míaƒe ƒuƒoƒewo gblẽm ɖi o.’ Nya mawo fia be Mawu di be amewo naƒo ƒu ɖekae ade ta agu le ɖoɖo nu. Gake ɖe wòfia be ame sia ame ŋutɔ nase ame si Mawu nye kple nu si wòdi tso mía si gɔme ale si eya ŋutɔ dia? Ao. Biblia gblɔ be ame siwo di be yewoasubɔ Mawu le mɔ si wòdi nu la, ‘nagblɔ nya ɖeka eye be woawɔ ɖeka nyuie le susu ɖeka kple tamesusu ɖeka me.’ (1 Korintotɔwo 1:10) Woanɔ hamewo me eye woalɔ̃ “nɔviwo ƒe habɔbɔ blibo” si le xexea me godoo la katã. (1 Petro 2:17; 1 Korintotɔwo 11:16) Ehiã be amewo nanɔ subɔsubɔha wɔɖeka si le ɖoɖo nu sia me hafi woƒe nu nadze Mawu ŋu.\nÐe nàte ŋu akpɔ subɔsubɔha vavãtɔ adze siia?\n“Esia me amewo katã anyae le be nye nusrɔ̃lawo mienye, ne lɔlɔ̃ le mia dome.”—Yohanes 13:35.\nBiblia wɔ kpɔɖeŋu ku ɖe ale si míawɔ akpɔ subɔsubɔha vavãtɔ adze sii ŋu ale: “Woƒe kutsetsewoe miatsɔ adze si woe. Womegbea waintsetsewo le aŋɔkawo dzi, alo gbowo le srẽwo dzi gbeɖe o, alo menye nenemae oa?” (Mateo 7:16) Mehiã be nànye atiŋutinunyala hafi ate ŋu ade vovototo gboti kple aŋɔka dome o; nenema kee mehiã be nanye subɔsubɔhaŋutinunyala hafi ade dzesi subɔsubɔha vavãtɔ o. Nu kawoe nye subɔsubɔha vavãtɔ ƒe kutsetse aɖewo?\nSubɔsubɔha vavãtɔ fiaa nyateƒe siwo le Mawu ƒe Nya, Biblia la me. (Yohanes 4:24; 17:17) Menye amegbetɔwo ƒe nunyae wofiana o.\nSubɔsubɔha vavãtɔ kpena ɖe amewo ŋu wonyaa Mawu, eye wònana wonyaa Mawu ƒe ŋkɔ Yehowa hã.—Yohanes 17:3, 6.\nSubɔsubɔha vavãtɔ nana amewo nyana be Mawu ƒe Fiaɖuƒeae nye ameƒomea ƒe mɔkpɔkpɔ ɖeka kolia, ke menye amegbetɔwo ƒe dziɖuɖuwo o.—Mateo 10:7; 24:14.\nSubɔsubɔha vavãtɔ fiaa nu tso lɔlɔ̃ vavãtɔ ŋu. (Yohanes 13:35) Efia amewo be woade bubu ameƒomevi ɖe sia ɖe ŋu, be woazã woƒe ɣeyiɣi kple nunɔamesiwo atsɔ akpe ɖe amewo ŋu eye be woaƒo asa na dukɔwo dome ʋawo.—Mixa 4:1-4.\nSubɔsubɔha vavãtɔ kpɔa ŋusẽ ɖe emenɔlawo ƒe agbenɔnɔ dzi menye kɔnu dzro aɖe ko o. Emenɔlawo nɔa agbe ɖe nu si wofiana la nu.—Romatɔwo 2:21; 1 Yohanes 3:18.\nYehowa Ðasefowo, siwo nye magazine sia talawo, dzea agbagba toa woƒe nuƒoƒo kple agbenɔnɔ dzi dea bubu Mawu ŋu. Ðe manyo be nàde kpekpe le woƒe Fiaɖuƒe Akpata me be wò ŋutɔ nàkpɔ ale si nuwo yia edzi le afi mae oa?


Trɔ Va Mawu Gbɔ—Eyae Nye Míaƒe “Luʋɔ Ƒe Kplɔla Kple Dzikpɔla La” (1 Petro 2:25)\nMitrɔ Va “Miaƒe Luʋɔ Ƒe Kplɔla Kple Dzikpɔla La Gbɔ”\nÐe kuxi siwo me míedzro le agbalẽ gbadza sia me dometɔ aɖewo sɔ kple tɔwòa? Ne nenemae la, ke nyae be menye wò ɖeka koe o. Mawu subɔla wɔnuteƒe siwo nɔ anyi le blema kple egbea siaa dometɔ geɖe to kuxi siawo ƒomevi me. Ale si ko Yehowa kpe ɖe wo ŋu wonɔ te ɖe kuxi mawo nui la, nenema kee wòakpe ɖe wò hã ŋuwò.\nYehowa axɔ wò alɔ eve ne ètrɔ va egbɔ\nKAKAÐEDZI nènɔ asiwò be Yehowa axɔ wò alɔ eve ne ètrɔ va egbɔ. Akpe ɖe ŋuwò nànɔ te ɖe agbemedzimaɖitsitsiwo nu, àkpɔ akɔfafa tso nu siwo gbã dzi na wò me, eye àkpɔ dzidzeme si tsoa dzitsinya dzadzɛ tsɔtsɔ subɔ Mawui me. Ekema àgasu te asubɔ Yehowa kple hati tadedeagula bubuwo ake. Ðeko wò nɔnɔmea asɔ kple Kristotɔ siwo Petro ŋlɔ nya siawo na le ƒe alafa gbãtɔ me la tɔ be: “Mienɔ abe alẽ siwo tra mɔ ene, ke azɔ mietrɔ va miaƒe luʋɔ ƒe kplɔla kple dzikpɔla la gbɔ.”—1 Petro 2:25.\nTɔtrɔ va Yehowa gbɔe nye nu nyuitɔ kekeake si nàwɔ. Nu ka tae? Ana nàdo dzidzɔ na Yehowa ƒe dzi. (Lododowo 27:11) Abe ale si nènyae ene la, seselelãme le Yehowa si, eye míaƒe nuwɔnawo ate ŋu ado dzidzɔ nɛ loo alo ado vevesese nɛ. Enye nyateƒe be Yehowa mezia mía dzi be míalɔ̃ ye alo asubɔ ye o. (5 Mose 30:19, 20) Biblia ŋuti nunyala aɖe ɖe eme ale: “Ame aɖeke mate ŋu aʋu wò dzi me na wò o. Ke boŋ wò ŋutɔe aʋui.” Ne míesubɔ Yehowa kple lɔlɔ̃ si tso dzi blibo me la, ke efia be míetiae be míaʋu míaƒe dzi mee nye ema. Ne míewɔe nenema la, ke míena nu xɔasi aɖe Yehowa, si nye míaƒe nuteƒewɔwɔ nɛ, eye esia ado dzidzɔ na eƒe dzi ŋutɔ. Nyateƒee, naneke meli si míatsɔ asɔ kple dzidzɔ si míakpɔ ne míetsɔ tadedeagu si Yehowa dze na la nɛ o.—Dɔwɔwɔwo 20:35; Nyaɖeɖefia 4:11.\nAzɔ hã, hadede kple Kristo hamea ake ana nàkpɔ wò gbɔgbɔmenuhiahiãwo gbɔ. (Mateo 5:3) Le mɔ ka nu? Amewo biana le xexea me godoo be: “Nu ka wɔgee míeva le agbe sia me?” Wodi vevie be yewoanya tameɖoɖo si le agbe ŋu. Didi ma le amegbetɔwo me, elabena Yehowa ŋutɔe dee mía me esi wòwɔ mí. Ðe Yehowa wɔ mí be míakpɔ dzidzɔ le ye subɔsubɔ me. Dzidzɔ gã aɖe ŋutɔe wòanye na mí ne míenya be míele Yehowa subɔm le esi míelɔ̃e ta.—Psalmo 63:1-5.\nMíeɖe kuku, nyae be Yehowa di be nàgatrɔ ava ye gbɔ. Aleke nàwɔ aka ɖe nya sia dzi? Bu eŋu kpɔ lo: Míedo gbe ɖa vevie hafi trɔ asi le agbalẽ gbadza sia ŋu. Ðewohĩ Kristotɔ hamemetsitsi aɖe loo alo haxɔsetɔ bubu aɖee tsɔe vɛ na wò. Esia ʋã wò be nàxlẽe ahawɔ ɖe nu siwo woŋlɔ ɖe eme dzi. Esiawo katã le kpe ɖom edzi be Yehowa meŋlɔ wò be o. Ke boŋ ele hewòm blewu va eɖokui gbɔ.—Yohanes 6:44.\nEfaa akɔ na mí ŋutɔ be míanya be Yehowa meŋlɔa esubɔla siwo bu la be o. Nu ma tututue nɔvinyɔnu aɖe si ŋkɔe nye Donna va de dzesi. Egblɔ be: “Vivivi la, meva tra ɖa le nyateƒea me, gake menɔa ŋugble dem le Psalmo 139:23, 24 ŋu ɣesiaɣi, afi si gblɔ be: ‘Oo Mawu, dzro menye ne nàdze si nye dzi. Dzro menye, ne nàkpɔ ale si metsi dzodzodzoe le susu mee ɖa. Ne nàkpɔe ɖa be mɔ vɔ̃ɖi aɖe le menye hã, ne nàkplɔm to mɔ tegbeetɔ la dzi.’ Menya be menye xexea mee wòle be manɔ o—afi ma medzem kura o—Yehowa ƒe habɔbɔa mee nye teƒe si wòle be manɔ. Meva kpɔe be Yehowa meŋlɔm be o; mɔ si dzi mato atrɔ va egbɔ koe hiã. Edzɔ dzi nam ŋutɔ be metrɔ va egbɔ!”\n“Meva kpɔe be Yehowa meŋlɔm be o; mɔ si dzi mato atrɔ va egbɔ koe hiã”\nMíele gbe dom ɖa vevie be wòava eme na wò hã be nàgakpɔ ‘dzidzɔ si tsoa Yehowa gbɔ’ ake. (Nehemiya 8:10) Mave wò akpɔ gbeɖe ne ètrɔ va Yehowa gbɔ o.\nBiabia Siwo Ku Ðe Tɔtrɔ Va Yehowa Gbɔ Ŋu La Ƒe Ŋuɖoɖowo\nALEKE MADZE EGƆMEE?\nNe ame aɖe haya tso dɔléle aɖe me teti la, adze eƒe gbe sia gbe dɔwɔnawo gɔme vivivi. Nenema kee wò hã àte ŋu ado ŋusẽ ɖokuiwò le gbɔgbɔ me vivivi to gbɔgbɔmenuɖuɖu sue aɖe ɖuɖu gbe sia gbe dzi. Mègasusu be ele be yeadze nu sia nu wɔwɔ gɔme zi ɖeka o. Ðewohĩ àte ŋu azã ɣeyiɣi ʋɛ aɖewo atsɔ axlẽ Biblia loo alo aɖo to Biblia xexlẽ si wolé ɖe mɔ̃ dzi, asrɔ̃ míaƒe agbalẽwo dometɔ aɖe, alo axlẽ nyati aɖewo le jw.org dzi, alo akpɔ nu siwo le habɔbɔa ƒe television si nye tv.jw.org dzi la dometɔ aɖewo. Tsɔ kpe ɖe eŋu la, dze agbagba nàdze hamea ƒe kpekpewo dede gɔme enumake. Ƒo wo katã ta la, do gbe ɖa na Yehowa be wòakpe ɖe ŋuwò. ‘Dro wò dzimaɖitsitsiwo katã ɖe edzi, elabena eléa be na wò.’—1 Petro 5:7.\nNɔvinyɔnu aɖe si ŋkɔe nye Eeva gblɔ be: “Esi medzudzɔ hadede kple hamea la, enye ŋukpe nam be mado gbe ɖa gɔ̃ hã. Gake esi medze agbagba do gbe ɖa la, hamemetsitsi aɖe va srãm kpɔ. Ekpe ɖe ŋunye meva kpɔe be Yehowa megbem o. Hamemetsitsia ɖo aɖaŋu nam be madze egɔme kple Biblia xexlẽ gbe sia gbe. Esi medze egɔme la, esia do ŋusẽm megadze kpekpeawo yiyi. Le ɣeyiɣi aɖe megbe la, megava te gbeadziyiyi. Dzi dzɔm ŋutɔ be Yehowa gagbugbɔ xɔm atuu.”\nALEKE HAMEA ME TƆWO AWƆ NU ÐE ŊUNYE?\nKakaɖedzi nènɔ asiwò be hamea me tɔwo axɔ wò nyuie. Womahe nya ɖe ŋuwò alo abu fɔ wò o; ke boŋ woaɖe lɔlɔ̃ afia wò, eye woawɔ nu sia nu si woate ŋui atsɔ ade dzi ƒo na wò.—Hebritɔwo 10:24, 25.\nNɔviŋutsu aɖe si ŋkɔe nye Javier gblɔ be: “Ŋukpe gã aɖee wònye nam be magadze Fiaɖuƒe Akpata me yiyi. Menɔ ɖokuinye biam be aleke nɔviawo awɔ nu ɖe ŋunye? Nɔvinyɔnu tsitsi aɖe si menya le hamea me ƒe 30 ye nye ema gblɔ nam be, ‘Vinyeŋutsu, egbɔ va aƒe, wòezɔ!’ Esia wɔ dɔ ɖe dzinye ŋutɔ. Mekpɔe be megbɔ va aƒe vavã.”\nNɔviŋutsu aɖe si ŋkɔe nye Marco gblɔ be: “Meyi Fiaɖuƒe Akpataa me henɔ anyi ɖe megbe ɖaa be ame aɖeke nagakpɔm adze sii o. Ke hã, ame geɖe kpɔm dze sii be mevaa kpekpeawo tsã esi menɔ ɖevime. Woxɔm nyuie hewɔ atuu nam vividoɖeameŋutɔe, si wɔe be nye dzi dze eme ale gbegbe. Ðeko mese le ɖokuinye me be megbɔ va aƒe.”\nALEKE HAMEMETSITSIWO AKPE ÐE ŊUNYE?\nHamemetsitsiwo awɔ nu ɖe ŋuwò tufafatɔe. Woakafu wò ɖe ale si nèdi be yeagatu “lɔlɔ̃ si nɔ asiwò gbã” ɖo ta. (Nyaɖeɖefia 2:4) Woatsɔ veveseseɖeamenu kple “gbɔgbɔ fatu” akpe ɖe ŋuwò be nàɖɔ vodada siwo nèwɔ va yi la ɖo. (Galatiatɔwo 6:1; Lododowo 28:13) Ðewohĩ hamemetsitsiawo awɔ ɖoɖo be ame aɖe nava srɔ̃ Biblia kpli wò le Te Ðe Yehowa Ŋu alo Mawu Ƒe Lɔlɔ̃ gbalẽa me. Kakaɖedzi nènɔ asiwò be hamemetsitsiwo afa akɔ na wò, eye woakpe ɖe ŋuwò le afɔ siwo katã nàɖe be yeatrɔ agbɔ me.—Yesaya 32:1, 2.\nNɔviŋutsu aɖe si ŋkɔe nye Victor gblɔ be: “Le ƒe enyi siwo katã medzudzɔ hadede kple hamea me la, hamemetsitsiwo ƒe afɔ metso le gbɔnye kpɔ o. Gbe ɖeka la, hamemetsitsi aɖe tsɔ foto siwo mía kplii míeɖe esi menɔ Yehowa subɔm la fiam. Esia na dzidzɔ si gbegbe mekpɔna tsã esi menɔ Yehowa subɔm la gadzrom vevie. Hamemetsitsiawo kpe ɖe ŋunye lɔlɔ̃tɔe megadze gomekpɔkpɔ le gbɔgbɔmedɔwo me ake.”\n“Yehowa Ana Nàsẽ Ŋu”\nHadzidzi wɔdɔɖeamedzi geɖewo le míaƒe hadzigbalẽa, si nye Midzi Ha Na Yehowa me, siwo ate ŋu afa akɔ na wò ahade dzi ƒo na wò esi nèdi be yeagadze Yehowa subɔsubɔ gɔme. Wò ya de ŋugble tso hadzidzi 60 lia ƒe hagbeawo ŋu kpɔ. Wotu ha sia me nyawo ɖe 1 Petro 5:10 dzi, eye eƒe tanyae nye “Yehowa Ana Nàsẽ Ŋu.”\nYehowa ve nuwò nènya nyateƒe la.\nMawu tsɔ eƒe Tenuvi na ɖe tawò.\nYesu xe fe ɖe tawò, ètrɔ zu Mawu tɔ;\nTa ana nàli ke, ɛ̃, ana nàsẽ ŋu.\nAfia mɔ wò akpɔ tawò, alé be na wò.\nOo, ana nàli ke, ɛ̃, ana nàsẽ ŋu.\nBe nàse ale si wodzi ha sia kple bubuwo la, tsɔ QR-xlẽnu ɖe foto dzesi sia alo ʋu www.jw.org. Àkpɔe le afi si nye AGBALẼWO > HA.\nWova Be Yewoaƒo Ha


Kristo Ƒe Tɔtrɔgbɔ: Aleke Wòanɔ? Nu Kae Yesu Awɔ? | Biblia Me Biabiawo Ƒe Ŋuɖoɖowo\nGBE BUBU Afrikaans Albanian Amharic Arabic Armenian Aymara Bicol Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Oromo Pangasinan Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Urdu Uruund Vietnamese Wayuunaiki Xhosa Yoruba Zulu\nTaɖodzinu ka tae Kristo atrɔ agbɔ ɖo?\nHafi Yesu Kristo nayi dziƒo le ƒe 33 M.Ŋ. (Mía Ŋɔli) me la, edo ŋugbe be yeagatrɔ agbɔ. Etsɔ eɖokui sɔ kple ame ŋkuta aɖe si zɔ mɔ didi aɖe eye wòtrɔ gbɔ kple ŋusẽ abe fia ene. Taɖodzinu si tae Yesu atrɔ agbɔ ɖoe nye be wòaɖu amegbetɔƒomea dzi le dzɔdzɔenyenye me.—Xlẽ Luka 19:11, 12.\nYesu aɖu amegbetɔƒomea dzi le dzɔdzɔenyenye me\nNɔnɔme ka mee Kristo atrɔ agbɔ le? Wofɔ Yesu ɖe tsitre wònye gbɔgbɔ makpɔmakpɔ. (1 Petro 3:18) Eyome eyi dziƒo eye wònɔ Mawu ƒe ɖusime. (Psalmo 110:1) Le ɣeyiɣi geɖe megbe la, wokplɔ Yesu yi Yehowa Mawu, “Ame si li tso gbe aɖe gbe ʋĩi ke,” la ŋkume, eye wòna ŋusẽ Yesu be wòaɖu amegbetɔƒomea dzi. Eya ta Yesu trɔ gbɔ abe Fia makpɔmakpɔ ene, ke menye abe amegbetɔ ene o.—Xlẽ Daniel 7:13, 14.\nNu kae Yesu awɔ ne eva ɖo?\nNe Yesu va ɖo kple eƒe dɔlawo la, adrɔ̃ ʋɔnu amegbetɔƒomea. Ɣemayi la, míakpɔe kple ŋku o. Atsrɔ̃ ame vɔ̃ɖiwo, gake ana agbe mavɔ ame siwo abɔbɔ ɖe eƒe fianyenye te.—Xlẽ Mateo 25:31-33, 46.\nNe Yesu Fia la va le anyigba dzi ɖum la, woatrɔ anyigbaa wòazu paradiso. Afɔ ame kukuwo ɖe tsitre ale be woanɔ agbe le anyigba dzi ase vivi le Paradisoa me.—Xlẽ Luka 23:42, 43.